text:
Rudzi rwaIsrael
Rudzi rwemaJudha (Jews in English) rudzi rwevanhu vane madzitateguru akabva kunyika yeIsrael vari vanhu vakazvarwa nevanakomana gumi nevaviri vaJacob . Nhoroondo yerudzi urwu inotevedza madzibaba avo ane mazita akanyorwa muBhaibheri vanoti: Abraham; Isaac; naJacob. Abraham naSarah vakazvara mwanakomana anonzi Isaac uyo akazvarwa mumakore ekunge vose vakwegura. Uku kwakanga kuri kuzadziswa kwechivimbiso chaMwari pavakatuara naAbraham vachiti uchava nemwanakomana kuburikidza nomudzimai wako Sarah. Mwari vakaitawo zvimwe zvitsidzo kuna Abraham zvinosanganisira: kuti huwandu hwevana vake hucahava sejecha riri pamhenderedzo yegungwa; kuti Mwari vachapa nyika yeCanaan kuna Abraham nevana vake vaizotevera shure kwake; kuti Mwari vacharopafadza vana vaAbraham zita ravo rikaita mukurumbira; kuti avo vanoropafadza vana vechipikirwa vaAbraham navowo vacharopafadzwa; kuti avo vanotuka vana vaAbraham nanvowo vachatukwa.
Contents
Nhoroondo yaJacob[chinja | edit source]
Isaac akaroora Rebecca, vakazvara mapatya, mukuru ainzi Esau mudiki achinzi Jacob. Uyu mukomana mudiki ndiye akaenda pamberi pababa vake nounyegeri akakwanisa kuti baba vamupe ropafadzo dzedangwe dzaifanirwa kunge dzakagadzwa pamukoma wake Esau. Mushure mokunge aba maropafadzo sezvizvi, Jacob akatiza pamusha akanogara mumusha wemadziSekuru ake hanzvadzi dzaAmai vake. Ikoko Jacob akanoshandira Sekuru vake Laban zvichitevedza chivimbiso chekuti Jacob aizopihwa mukunda wavo Rachel kuti ave mukadzi wake. Pamusi wekuti chitsidzo chizadziswe, Laban akapinza mukunda mukuru Leah mumba maJacob, Leah akava ndiye mukadzi wekutanga waJacob. Mushure mezvo Jacob anonopopotana naLaban, vakazoguma vatenderana kuti Jacoab ashande mamwe makore masere kuti apihwe Rachel somukadzi wechipiri. Kwapera makore mazhinji Jacob akadzokera kumusha kwake kuCanaan mushure mokunge audzwa naMwari kuti achidzokera kwake. Pakuenda Jacob akanoenda nevarongo vaviri vaiva varandakadzi vemadzimai ake Leah naRachel. Leah naRachel vakapa Jacob varongo ava kuti vagozvarira Jacob vana. Jacob akava baba wevanakomana gumi nevaviri.
Jacob vanakomana vake vakayambukira kuEgypt vachitsvaga chokudya mumwaka wenzara. KuEgypt vanoyamurwa naJoseph mwanakomana waJacob uyo akanga atengeswa nevakoma vake muhuranda. Panguva iyoyo Joseph akanga otonga segurukota reEgypt anorayira vakoma vake kuti vanounza baba vake nemhuri yose - mambo weEgypt anovagamuchira zvakanaka fani achivapa dunhu reGoshen kuti vagareko nezvipfuwo zvavo. Joseph nevakoma vake vanofa vachisiya mhuri dzavo dzichigara muEgypt. Kwapera makore mazhinji, kunouya mumwe mambo akanga asingazive utongi hwaJoseph uye chirangano chaivepo nerudzi rwemaJudha. Mambo aitya kuti vana vaIsrael vakanga vawanda zvokuti muhondo aizogona kukurirwa kana maJudha vakabatana nevavengi vake. Saka mambo anoranga nemachinda ake kuti vabate maJudha kuvaita varanda vachikanya zvidhinha nokuita mamwe mabasa amambo Pharaoh. Panguva iyoyi vana vaIsrael vanochema kuna Mwari, ivo Jehovha vachibva vamutsa Moses kuti atungamire rudzi rwaIsrael kubva muEgypt kuenda kunyika yechipikirwa yeCanaan. Urwu ndirwo rudzi rwakatungamirwa naMoses kubuda muEgypt rwudzi urwu rwakapiwa Mitemo gumi yaMwari iyo yaidzidziswa naMoses apo akabva kunosangana naMwari pagomo reSinai.
Mharadzirwa yemaJudha[chinja | edit source]
Kune maJudah achiriko anogara munyika yeIsrael inova nzvimbo yavanokoshesa senyika yechipikirwa chakaitwa pakati paMwari namadzibaba avo. MaJudah akawanda vakapararira Pasirose vaine hugari hwakawanda munyika dzinoti: USA; France; United Kingdom; Russia Argentina; Brazil nedzimwewo nyika. Pachinyorwa chino mazwi anoti mharadzirwa yemaJudha (Jewish Diaspora) ari kureva vanhu vose veRudzi rwaIsrael vanogara mune dzimwe nyika dzisiri Israel. Kuno kuAfrica maJudha vane hugari hwakawanda kunyanya muSouth Africa; hugari hwavo hunoda kusvika 71,100 munyika iyi. MuSouth Africa maJudah vakauya panguva yekupambwa kwenyika iyi, vamwe vachizouya munguva yohutongi hwevachena. Kune maJudah ari muSouth Africa akabva kuRussia uye kunyika dziri kumavirira kweRussia. Nyika idzi dzinosanganisira Lithuania; Poland; Estonia neLativia.
- Mugore 722 BC mawuto amambo weAssiriya akarwisa Israel akaikurira - nyika yamambo akakurirwa yaiva kumaodzanyemba weIsrael yatinoziva nhasi - northern kingdom. Mushure mezvi marudzi gumi vaigara munyika yamambo weIsrael vanodzingwa kubva munyika mavo, apo mambo weAssyria anovamwararidza mumatunhu enyika yake.
- Mumakore 597 na586 BC, Nebuchadnezzar mambo weBabylon anorwisa Judaea achibva aikurira. Mushure mezvo Nebuchadnezzar anodzinga vanhu veJudea achinovagarisa muhutapwa kuBabylon. Vari kuBabylon maJudha vanotenderwa kugara mumana mamwe nerudzi rwavo vasina kumwararidzwa.
- Mushure memakore makumi masere muhutapwa hweBabylon, Cyrus mambo wePersia anotendera vanhu vakabva Judea kuti vadzokere kunyika kwavo. Vakadzokerera panguva iyoyi vanosanganisira Ezra naNehemiah. Asi kune vamwe maJudha vasina kudzokera kumusha, ava vakasarudza kuramba vari muBabylon makare.
- Munguva iyo nyika yeIsrael yakanga iri pasi pehutongi hwemadzimambo ePersia neGreece, maJudha vakanga vachitenderwa kutevedza tsika dzemadzibaba avo, uye vachirarama zvinoenderana nemitemo yechinamato chavo. Zvinonzi vamwe vavo katendeukira kune zvimwe zvinamato; vamwe vakatanga kusanganisa tsika yokunamata Yahweh nokunamata vamwe vamwari. Asi chikamu chihombe ndicho cheavo vakaramba vachinamata netsika dzechiJudha vachitevedza zvinyorwa zveTorah.
- Mugore 63 BC Judea yakapambwa ikava nyika yaitongwa nemakurukota eVaRoma. Vatongi veChiRoma vakanga vaine hutsinye samare, vaitora mari zhinji kubva kumaJudha yavairipiswa semitero. Mugore 70 AD vagari veJudea vakapanduka vakamutsa chimurenga chekuda kusvisunungura kubva pahutapwa hwevatongi veChiRoma. Chimurenga ichi chakakundika, mawuto emaJudha vakaurawa, vamwe vakatizira kumakomo kwavaigara mugona reMasada. VaRoma vakakomba gona reMasada kwemakore maviri, vanhu vakapoteramo vakange vave kuziya nenzara mugore 73 AD. Asi kunonzi vanhu vakahwanda kuMasada vakasarudza kuzviuraya pane kuzvipira kuti vaurawe neVaRoma. VaRoma vakaparadza Jerusalem panguva iyoyi, vakatora Judea seimwe yematunhu aiva pasi pamambo weVaRoma.
- Saka mushure megore 73 AD, nhoroondo yemaJudha inenga yotaurwa ichionesa ruzhinji rwavo vapararira munyika dzeAfrica, Asia, uye Europe.
MaJudah muZimbabwe[chinja | edit source]
MaJudah akauya muZimbabwe panguva yakauya Varungu ndokuumba Chita chavo chemaJudah mugore ra 1895. Ichi chita chaitungamirwa naJoe van Praagh akava Mayor wechiJudah wekutanga muguta reHarare. Milton Park muHarare ine mugwagwa wakapiwa zita raJoe van Praagh. MuGuta reKadoma kwakambova naMayor wechiJudah akagadzwa mugore ra1956; murume uyu ainzi Robert Sternberg.
Hugari hwemaJudah munyika yeZimbabwe hwaderera kubva pahwaive panguva yeRusununguko. Vamwe vavo vakatamira kuSouth Africa, vamwe vachienda kuIsrael, USA nekuEurope. MaJudah anozivikanwa munhoroondo yeZimbabwe anosanganisira: Alfred Beit; Dr Michael Gelfand; Professor Laurence Levy; Joe van Praagh; B.S Leon; Sam Levy; Gary Thompson nevamweyo.
Nobel Prize[chinja | edit source]
Mubayiro weNobel Prize wakavambwa mugore ra1901 nemururme ainzi Alfred Nobel akazvarwa kunyika yeSweden. Mibayiro yezvikamu zvinoti: Physics, Chemistry, Physiology or Medicine, Literature, and Peace yakatanga kupiwa mugore ra1901. Peace Prize inopiwa kuOslo, Norway, mimwe mibayiro inopiwa kuStockholm, Sweden. Kunonzi chikamu gumi nemanomwe kubva muzana (18%) chemibayiro yeNobel Prize chakatorwa nemaJudah kubva pakavambwa mibayiro iyi.
Rushigido rwemaJudah[chinja | edit source]
Rushigido kana kuti Holocaust kuChirungu raiva jambwa rokuurayiwa kukuru kwemaJudah munguva yakarwiwa Hondo yePasirose yeChipiri. Urwu rushambwa rwakatungamirwa naAdolf Hitler neBato reNazi avo vakakonzera kuurayiwa kwemaJudah vaigara muGermany nevamwe vaigara kune mamwe matunhu akanga akapambwa neGermany munguva iyi kuEurope. Nyanzvi dzenhoroondo dzine fungidziro yokuti maJudah vakaurayiwa nejambwa iri vakasvika mamiriyoni matanhatu (6m). Shoko rekuti Holocaust rinoreva burnt whole, saka kwedu kuChiShona kwanzi rushigido kureva kuti muviri wemunhu waipiswa zvakaperera. Kushigida kana kushikita - to burn utterly.


c: text/html

text:
Homwe
Homwe (Account) chinyorwa chine nhamba nezita remwene wacho chinova ndicho chinotaura:
- Mari yakachengetwa kubhanga
- Mari yatorwa kubva mubhanga.
- Mari yakaperekwa kubhanga.
- Mari yakakwereteswa nebhanga.
Homwe inodaidzwa nenhamba inonongedza homwe iyoyo chete. Nhamba iyi inodudza zita rebhanga rakachengetwa homwe, bazi rebhanga racho, uye mhando yehomwe iri kushandiswa.
Tsika[chinja | edit source]
Mukutaura mazuva ose homwe dziri pambatya kana kuti kabhegi kadiki. Mamwe mazwi anoreva homwe ndeanoti: mbudu, hombodo kana nyeda. Vane homwe dzakasimba kana dzakadzika ndivo vane mari yakawanda.

robotstxt: allowed

filter: keep


text:
Vane huchapa voripiswa $20
VANHU vane katsika kekurasira marara pose-pose muguta reHarare vatarisana nekusungwa vachibhadhariswa mafaindi e$20 pasi pechirongwa chekuchenesa nharaunda icho chakatanga svondo…
Zivai mbeu yekurima: Seed Co
VARIMI vakakurudzirwa kudyara mbeu dzechibage nedzimwewo dzinofambirana nematunhu avo nedonzvo rekuti vawane goho rakanaka zvichitevera kushanduka kuri kuita mamiriro ekunze.
Makwikwi eAfrican Woman of the Year
VANHUKADZI hounoi mukana wekuti muhwinhe mibairo mikuru yakarohwa nechando mumakwikwi eKwayedza African Woman of the Year.
Chikosoro, shuga, tb hochekoche
CHIRWERE cheshuga nechikosoro cheTB zvakaonekwa kuti zvine kudyidzana. Zviviri izvi zvikasarapwa nekukasika nekutorwa sezvinhu zvine ngozi tingawanikwe tasvika pamakore ekuma…
‘ZIFA INODA TAKAVADA’
MURAIRIDZI wechikwata cheChicken Inn, Joey “Mafero” Antipas, anoti nhabvu yemuno inobudirira bedzi kana ikatungamirirwa nemunhu akambotamba mutambo uyu sezvo anenge…
Mudzimai anoimba chitendero osimukira
MUDZIMAI wekuDomboshava uyo anove muimbi wechitendero ari kusimukira akabura dambarefu rake rekutanga rine nziyo nomwe iro riri pamusoro pematambudziko akasiyana…


text:
Mugodhi
Mugodhi (Mine in English) imhando yehushangazhi hunochera matombo akakosha kubva muvhu, nokukorora simbi kubuda mumatombo anenge acherwa. Matombo aya anogona kunge aine simbi dzakakosha kana kuti achishandiswa mune mamwe mabasa anowanikwa muhushangazhi.
- Munyika yeZimbabwe mune migodhi inochera simbi dzakakosha dzinoti:ndarama; platiunum; chrome uye lithium.
- Kunoitawo migodhi inochera mamwe matombo asiri esimbi anoti: ngoda; limestone; magnesium uye silicates.
- Matombo asina simbi yakakosha anodanwa kunzi mambara - (waste rock in English).
Mamwe Mazwi[chinja | edit source]
- Kufashukira (Overflow).
- Makina (any explosives e.g. dynamite) apa kureva zvinoputika zvinoshandiswa kutsemura matombo kana kuputitsa zvimwewo zvinhu.
- Gowasimbi (Metallurgy) izwi riri kushandiswa pazvinyorwa zvino kuturikira chinonzi metallurgy kuEnglish, zvichireva mabasa nehunyanzvi hwekukohwa simbi mubva mumatombo anocherwa pamugodhi.


text:
Bindu
Bindu (garden) inzvimbo inorimwa muriwo pamusha. kazhinji ndima inosevenzeswa sebindu inenge iri ndima ndiki, kana yava hombe inonzi munda. Madzinde anodyarwa mubindu inosanganisira madomasi, muriwo, bhinzi, nzimbe, mhiripiri, mabhanana nezvimwewo.
Kumadhorobha vazhinji vanodiridza nemvura inouya nepaipi; kumaruwa vanodiridza nemvura inotorwa murwizi kana mutsime. Kare vakanga vane mapindu airimwa munguva yechirimo ainzi macheke, aya airimwa pedyo nerukova; humwe ronzi jeke. Apa panodaro paripo panobva zita reguta reMacheke. Mazuvano nokuda kwekuti kudiridza kwave nyore mabindu ave kurimwa chero upi mwaka - iye zvino green house ndiyo yoita sejeke.
Mamwe Mazwi[chinja | edit source]
- Mataga (temporary huts for watchers in gardens) apa kureva nhungu inoshandiswa nevarindi vebindu.


text:
Denganyika
Izwi rinoti Denganyika riri kushandiswa pano kuturikira chinonzi universe kuChirungu zvinoreva kuhwerengedzwa kwezvinhu zvose zvakasikwa naMwari. Denganyika rinobata nokusanganisira: sebhe dzose (matter kuChirungu); simba; nyeredzi; nyenyedzi; nguva nedengezeze rechadenga. Izwi rokuti Denganyika rinongova kubatanidzwa kwemazwi anoti denga nenyika.
Kupiwa kwezita[chinja | edit source]
Zita iri rapiwa richicherechedza kuti icho chinonzi Universe kuChirungu idunhu rimwe rine mamwewo matunhu anopatsanurwa mariri. Nyangwe zvaro rine zvikamu zvizhinji nemapoka mazhinji, rudunhumwe idunhu rimwe rine mitemo yaro, nekudyidzana kwezvinhu zvirimo. Iko kudyidzana kwezvinhu murudunhumwe hakusati kwapera kuongororwa nyangwe naivo ana mazvikokota vanofunda chikamu chemitumbi iri pamukaha wechadenga; kana nemiganhu yerudunhumwe hapana chaiye anoziva kuti inogumira kupi.
Chakakosha pakupiwa kwezita iri ndiko: kugonawo kutaura nerurimi rwedu zvinhu zvikuru, zvinoshamisa, zvisina mukare wakamboona akatizuwira kuti kwakadai kumatenga kuziyenda-nakuenda uko.
Denganyika rinobatawo nyika ino yatinorarama pairi nedengezeze rechadenga chatinoona zuva nenyeredzi, kunova ndiko kunobhururuka chitundumusere.


text:
WASHINGTON—
Vagari vemumatunhu akawanda muMatebeleland nemamwe matunhu ari kuchamhembe kwenyika vanoti vakatarisana nedambudziko rekushaikwa kwemvura izvo zviri kupa kuti vanhu vakawanda vade rubatsiro rwechikafu.
Mumwe mugari wemuHwange, Va Oliver Chikumba, vanoti mvura haisati yanaya mudunhu ravo. Vanoti nepamusana pedambudziko iri, dayi masangano anobatsira akaita se Christian Care, World Vision, nemamwe adzoka mudunhu ravo kuitira kuti abatsire vanhu vakawanda vakatarisana nenzara inotyisa.
Sezvo varimi vari kutarisira kuti mvura ichanaya, VaChikumba vanoti chinhu chinorwadza kuona vanhu vakawanda vemudunhu ravo vachitadza kuwana mbeu, kunyange hazvo paine hurongwa hwehurumende hwekupa vanhu mbeu pachena pasi pechirongwa chemutungamiri wenyika, Va Robert Mugabe.
Mbeu idzi dzinoti dziri kuphihwa nhengo dze Zanu PF chete.
Zvinonziwo zvipfuyo zvakatarisanawo nedambudziko remvura nechikafu mumatunhu aya.
Nyanzvi munyaya dzekurima dzinoti mamwe matunhu akaita seMasvingo, Midlands neManicaland akarisanawo nenguva yekaoma sezvo mumatunhu aya muine nzara pamwe nekushaikwa kwemvura
Hurukuro nava Oliver Chikumba


text:
Kuwanza (huwandu)
Muchidzidzo masvomhu kuwanza (multiplication in English) nhamba mbiri, kwakafanana nekuunganidza mapoka ane huwandu hwakaenzana nenhamba yechipiri - boka rimwe nerimwe rine nhengo dzinokwana kuenzana nenhamba yekutanga. Panoitwa maunga huwandu nhamba yekutanga inenge ichiwedzaniswa kanokwana kuenzana nenhamba yechipiri. Asiwo nhamba yechipiri inogona kuva iyo iri kuwedzaniswa kanokwana kuenzana nenhamba yekutanga.
Somuenzaniso, nhatu (3) kuwanza neina (4), zvakafanana nokuwedzanisa nhatu (3) kanokwana kana (4):
Nokumwe kutaura panganzi zvinhu zvitatu zviri kupetwa kana. Apa tinenge tichivamba kuverenga boka rezvitatu rokutanga kusvika pane boka rechina. Saka kuti tirerutse kutaura, paya panonzi kuEnglish, 12 times 10 isu tinokwanisa kuti gumi nembiri kuwanza negumi - kureva kudzokorora kuverenga boka rezvinhu gumi nembiri kanokwana kagumi.
Kujekesa[chinja | edit source]
- Pamuenzaniso uri pamusoro 3 X 4 = 12: apa chiwanzwa chezvinhu gumi nezviviri ndihwo huwandu hunobuda pakuwanza nhatu (3) kanokwana kana (4).
- Nemumwe muonero tinogona kuti chiwanza chezvinhu gumi nezviviri (12) chinowanikwa pakuti chimwe nechimwe chemapoka mana (4) chaunganidza nhengo nhatu (3).
- Pamuenzaniso uri pamusoro tingati pane mapoka mana (4), rimwe nerimwe rine nhengo nhatu (3) ari kuunganidzwa kanokwana kana (4) achizopa nhengo gumi nembiri.
- Izwi rokuti chiwanzwa riri kushandiswa pano kureva zvinhu zvizhinji zvinonzi multiple kuEnglish.
- Saka pano tinogona kutaura kuti zvinhu gumi nembiri (12) chiwanza cha 3 na 4. KuEnglish zvonzi 12 is a multiple of 3 and 4.
- Takatora chero nhamba n, toti n kuwanza na 0, tinoreva kuti n aunganidzwa kanokwana ka zero saka hapana chiripo. Mhinduro yacho ya n x 0 = 0.
Chiitiko chokuwanza huwandu ndicho chinoshandiswa pakuita Tafura yeKuwanza Huwandu - multiplication tables. Somuenzaniso kana shanu ariye nhamba iri kuraviwa nayo tinoti: 5, 10, 15, 20, 25, 30, 35, 40, 45..., zvichingodaro.
Kurerutsa mutauro
Zvakafanira kuti pange pachiturikirwa mazwi kubva kuEnglish kuenda kuChishona kuti zvireruke pakutaura masvomhu. Saka mukutaura mazuva ose zvinenge zvamira sezvizvi:
- Multiplication inenge ichinzi Ruwanza Huwandu,
- Multiplying yonzi iyo kuwanza.
- Pakutaura zvizere, four multiplied by 5 kunenge kuchinzi ina kuwanza neshanu.
- Pakutaura muchidimbu, four times five inenge yonzi zvina kuwanzana neshanu.
- Cherechedzai kuti zviri kutaurwa zvakafanana nezvizvi zviri pasi; kubatanidza ana 4 kanokwana kashanu (5):
Manyorerwo[chinja | edit source]
Kuwanza kunonyanya kunyorwa kuchishandiswa chiratidzo chekuwanza huwandu "x" pakati penhamba dziri kuwanzana. Mhedzisiro yacho inopangidzwa nechiratidzo chekuenzana (equals sign). Somuenzaniso:
- (Pakutaura muchidimbu, mbiri (2) kuwanzana nenhatu (3) zvakaenzana na 6)
- (Pakutaura zvizere, nhatu (3) kuwanzana neina zvakaenzana negumi nembiri)
Kune manyorero akawanda anoshandiswa pakuwanza sezvizvi:
- Kuwanza kunopangidzwa nedhoti pakati sezvizvi:


text:
AKAZVIURAYA AMOMOTERWA NEZVIKWERETI
MUKADZI wemubhuku raKwaramba, kwaSeke, akafa nekuzvisungirira mushure mekunge amomoterwa nezvikwereti zvemari zvaaitora murume wake asingazive.
Seed Co yopemberera makore 75
Cassius Mushore KAMBANI ine mukurumbira wekuuchika mbeu munyika muno yeSeed Co svondo rapera pamberi yakapemberera kusvitsa makore 75 yavambwa kuburikidza…
Makwikwi eAfrican Woman of the Year
VANHUKADZI hounoi mukana wekuti muhwinhe mibairo mikuru yakarohwa nechando mumakwikwi eKwayedza African Woman of the Year.
‘Idyai chikafu chinovaka muviri
HURUMENDE svondo rapera yakaparura chirongwa chakananga kuwanisa veruzhinji kudya kunovaka muviri, cheNational Food Fortification Strategy 2015.
PSL: SHASHA DZACHO
CHICKEN Inn ingakwanise here kuchengetedza mukombe weCastle Lager Premier Soccer League uyo wayakabvutira Dynamos mushure mekukunda Harare City 3-1 svondo…
Mudzimai anoimba chitendero osimukira
MUDZIMAI wekuDomboshava uyo anove muimbi wechitendero ari kusimukira akabura dambarefu rake rekutanga rine nziyo nomwe iro riri pamusoro pematambudziko akasiyana…


text:
Mboro
Mboro inhengo yemuviri wemunhu rume. Mboro inoshandiswa kurasa mvura dzemumuviri, nekusika rudzi. Dzimwe mboro dzinobviswa ganda remberi. Kubviswa kweganda uku kunonzi kuchecheudzwa, uye mboro isina ganda remberi inonzi shondo. Vanhu vakadzingiswa vane mikana yakati shomekei yekubata zvirwere zvepabonde nekuda kwekuti rukanda rwepamusoro pemboro runenge rwakati omararei zvinoita kuti utachiona hwezvirwere hunetseke kupinda mumuviri. Uyezve vakachecheudzwa havakurumidze kubuditsa pabonde.
Mupimo[chinja | edit source]
Nzira inoshandiswa nevarungu inowanzo konzera kuti mboro itadze kumira, inopedzesera yava kungorembera. Dziya dzatinoona mumafirimu emapono dzinenge dziri doko asi kuti panogadzirwa firimu vanoita kuti firimu riratidze kunge hombe. mamwewo mafirimu anoshandisa mboro dzezvimiti kana kuti silicon dzinenge dzaka pfekerwa pamusoro pemboro kuti iratidze kunge hombe.
Sekuru munhu akanyora pano imboro lol
Hurefu hwemboro[chinja | edit source]
Wongororo dzakaitwa kuchipimwa hurefu hwemboro dzakabuda dzichitaura zvakasiyana.
- Imwe wongororo yakapima mboro dzakamira kuAmerica yakawana hurefu hunoita 12.9cm chipakati; kunonzi wongororo iyi yaitarisa varume vemarudzi neganda rakasiyana.
- Imwewo wongororo yakapima dzisina kumira yakawana dzakareba 10.2cm chipakati, nekufuta 30.2cm zvichireva kuti tambo inopoterera 10.1cm. Pakazopimwa dzamira dzakanga dzareba 15.2cm, dzakafuta 3.8cm zvichireva kuti pimamuganhu yakanga yave 11.9cm kupoterera.
Vakaita wongororo idzi kunonzi vaida kubatsira "varwere" vanonetseka nenhau dzekumira kwemboro uye ave vanotsvaka kuti dziwedzerwe kukura kuZimbabwe.


text:
Kuenda kuMwedzi
Shoko rokuti Kuenda kuMwedzi kana kuti kutevera rinotaura tsika yekurasa ropa kubva panhengo yesikarudzi inoitika kumadzimai abva zera. Chiitiko ichi chinodzokorora mushure memazuva makumi maviri nemasere (28) zvichiitika kwemazuva anokwana mana kusvika matanhatu (4-6). Mamwe mazwi anotaura kuenda kumwedzi ndeanoti: kutevera; kutema rushanga; masambo kana mashambo.
Vanhukadzi vanovamba kuenda kumwedzi pamakore ari pakati pegumi nemaviri kusvika gumi nematatu. Pachinyorwa chino, nguva iyi inovamba munhukadzi kuenda kumwedzi ichanzi mambamwedzi apa kureva mavambo ekumwedzi muchidimbu. Shoko rokuti mambamwedzi riri kutevedzera matauriro muchidimbu patinoti mambakwedza panzvimbo pokuti mavambo ekuedza. KuChirungu chiitiko ichi chokuvamba kutevera chinonzi menarche. Shoko rinoti men richireva moon kuLatin, arche richireva beginning.
Vanhukadzi vanozomira kumwedzi vave nemakore ekuberekwa ari pakati pemakumi mana nemashanu kusvika makumi mashanu nemashanu (45-55). Mukutaura kwemazuvaose kuguma kwekutevera kunonzi kuguma ura, pano pachawedzerwa izwi idzva rokuti gasamwedzi - iriyo inonzi menopause kuChirungu. Kana kuenda kumwedzi kwakasa, munhukadzi anenge asisabereke nenzira isina kupindira kwehunyanzvi hwe science pazviri.


text:
Mushonga
Mushonga (chemical in English) ungava mushonga wokurapisa kana unoshandiswa mune mamwe mabasa pamusha kana muhushangazhi. Muchidzidzo chemishonga kana nemvura nemweya watinofema unopindawo pamupanda wemishonga.
Kutsauranisa Mashoko[chinja | edit source]
- Shoko rokuti muchetura rinonyanya kushandiswa kutaura mushonga unouraya, kukora kana kukuvadza uchinge waiswa pachikafu chokudya.
- Shoko rokuti chefu rinotaura mishonga inokuvadza kusanganisira: muchetura; nemiwme mishonga yokufemba kana kufema.
- Kupinga zvinotaura mushonga unoshandiswa kudzivirira chirwere chisati chatanga - immunization inganzi imhando yokupinga.
- Hwanga kana kuti uroyi mushonga unoshandiswa kukuvadza vamwe.
- Muranga (medicine for quarrelsome wife & children). Nyamuranga rikagove zita remhuri.
- Rukata (medicine ground and strewn on coals to prevent sickness).
- Muchidzo kana muchidza (remedy e.g. for cough or difficult situation).
- Murimo, muti kana mutombo.


text:
Kugovanisa
Muchidzidzo masvomhu, kugovanisa (division in English) chiitiko chinoshandiswa kutsvaga kuti nhamba inokwana kangani (kana kupinda kangani) mune imwe nhamba. Somuenzaniso kana kuchitsvakwa kuti 3 anopinda kangani muna 6, kunonyorwa sezvizvi:
- 6 ÷ 3 = 2
Kuunga kune hukama nekugovanisa; zviitiko izvi zvine simba rinoita zvakapesana sezvizvi:
- 6 = 3 * 2
Kujekesa[chinja | edit source]
Maonero maviri
Ngatitarisei muenzaniso
- a ÷ b = c
- Kugovanisa tinogona kuonesana sokutora boka rine nhengo a, nokupatsanura nhengo idzi kuchigadzirwa mapoka b akaenzana pahuwandu hwenhengo dzawo. Huwandu hwenhengo c hunodanwa kunzi mungani - quotient in English
- Govaniso inokwanisa kutsanangurwa sokutora boka rine nhengo a, nokuwumba mapoka rimwe nerimwe rine nhengo b. Huwandu hwemapoka aya, c, ndiwo mungani cha a na b.
Kurerutsa Mutauro[chinja | edit source]
Zvakakosha kuti pawanikwe kuturikira kwemashoko anozivikanwa kare kuEnglish, uye kujekesa kuti huwandu huri kugovewa ndeupi:
- Dividing inenge ichinzi kugovanisa.
- 10 divided by 2, :10 ÷ 2 = 5 inenge ichinzi Gumi (10) kugovaniswa pambiri (2); kana kuti govanisa gumi pane mbiri. Apa tinoda kuti zvijeke kuti zvinhu 10 ndizvo viri kugovewa
- Mugove (dividend)
- How many times does go 2 into 10 kunonzi 2 anopinda kangani muna 10.


text:
Zvinorevei kugamuchira Jesu Kristu seMuponesi wako?
Mubvunzo: Zvinorevei kugamuchira Jesu Kristu seMuponesi wako?
Mhinduro: Wakagamuchira Jesu Kristu seMuponesi wako here? Kuti unyatsonzwisisa mubvunzo uyu, unofanira kutanga wanzwisisa zvinorehwa nemashoko okuti “Jesu Kristu,” “wako,” uye “Muponesi.”
Jesu Kristu ndiani? Vanhu vakawanda vanobvuma kuti Jesu Kristu munhu akanaka, mudzidzisi mukuru, kana kutoti muprofita waMwari. Ichokwadi kuti Jesu ndizvo zvaari, asi havatauri kuti Iye ndiani chaizvo. Bhaibheri rinotiudza kuti Jesu ndiMwari panyama, Mwari akava munhu wenyama (ona Johani 1:1, 14). Mwari akauya panyika kuzotidzidzisa, kutirapa, kutiruramisa, kutikanganwira—uye kutifira! Jesu Kristu ndiMwari, Musiki, changamire Ishe. Wakagamuchira Jesu uyu here?
Muponesi chii, uye nei tichida Muponesi? Bhaibheri rinotiudza kuti tose takatadza; tose takaita zvinhu zvakaipa (VaRoma 3:10-18). Saka tinofanira kurangwa naMwari nemhaka yezvivi zvedu. Chirango chakakodzera zvivi zvakakura kudaro zvakaitirwa Mwari anogara aripo ndechiya chinogara chiripo (VaRoma 6:23; Zvakazarurwa 20:11-15). Ndokusaka tichida Muponesi!
Jesu Kristu akauya panyika akatifira. Kufa kwaJesu kwaiva mubhadharo unoramba uripo wezvivi zvedu (2 VaKorinde 5:21). Jesu akafa kuti abhadhare chirango chezvivi zvedu (VaRoma 5:8). Jesu akabhadhara mutengo wacho kuti isu tisaubhadhare. Kumuka kwakaita Jesu kubva kuvakafa kwakaratidza kuti akanga abhadhara zvakakwana zvivi zvedu. Ndokusaka Jesu ari Iye chete Muponesi wedu (Johani 14:6; Mabasa 4:12)! Uri kuvimba naJesu seMuponesi wako here?
Jesu Muponesi “wako” here? Vanhu vakawanda vanofunga kuti chiKristu kuenda kuchechi, kudya chidyo, uye kusaita zvimwe zvitadzo. Handicho chiKristu. ChiKristu chechokwadi kuva shamwari yaJesu Kristu. Kugamuchira Jesu Kristu seMuponesi wako zvinoreva kutenda maari uye kuvimba Naye. Hakuna munhu anoponeswa nekutenda kwevamwe. Hakuna munhu anokanganwirwa nekuti aita mamwe mabasa. Nzira yekuponeswa chete ndeyekuti iwe pachako ugamuchire Jesu seMuponesi wako, wovimba nekufa kwaakaita achibhadhara zvivi zvako uye kumuka Kwake kuti uve nechokwadi chekuwana upenyu husingaperi (Johani 3:16). Jesu ndiye Muponesi wako here?
Kana uchida kugamuchira Jesu Kristu seMuponesi wako, taura mashoko anotevera aya kuna Mwari. Asi hazvirevi kuti kudzokorora munyengetero uyu kana umwewo kuchakuponesa. Chichakuponesa chete pazvitadzo kuvimba naKristu nebasa raakaita pamuchinjikwa. Munyengetero uyu ingori nzira yekuti uudze Mwari kutenda kwako nokuti akaita kuti ukwanise kuponeswa. “Mwari, ndinoziva kuti ndiri mutadzi. Ndinoziva kuti ndinofanira kuwana mubayiro wezvitadzo zvangu. Asi ndiri kudavira kuti Jesu Kristu akatakura chirango chaiva changu kuti kana ndikatenda maari ndiregererwe. Ndinogamuchira urongwa hwenyu hwekundikanganwira uye ndinovimba neruponeso Rwenyu. Ndinogamuchira Jesu seMuponesi wangu! Ndinokutendai nekuda kwenyasha dzenyu dzinoshamisa nekundiregerera! Ameni!”
Zvawaverenga pano zvaita kuti ude Kristu here? Kana zvirizvo, dzvanya bhatani rakanzi “Nhasi ndagamuchira Kristu” riri pasi apa.
Dzokera kupeji yekutanga yemutauro weShona
Zvinorevei kugamuchira Jesu Kristu seMuponesi wako?


text:
Jende
Jende datira kana dati - machende (muruzhinji), masvada. inhengo yemurume inowanikwa pasi pemboro pakati pemakumbo yakarembera. Machende anongogara ari maviri.
Machende ndiwo anogadzira hurume. Kana pasina machende munhu kana mhuka haikwanise kuberekesa.
Machende ndiwo aya anonzi muchirungu ma testicles; uye maari ndimo munogadzirwa mbeu yehubaba, unonzi uronyo kana kuti maronyo. Machende anozivikanwawo nezita rekuti makandi asi vamwe vanowanzomati matomatisi kana kuti mabhora. Murume umwe neumwe unenge ane machende maviri, asi kune varume vashoma vane jende rimwe.
Machende anogadzirawo chidenhi chinonzi testosterone chinodenha kuyaruka kwemukomana kuti ave nechimiro chemurume.
Svada (scrotum) zvinoreva chibhegi chinoonekwa kunze chinotakura nhengo iyoyi yehurume.
Kana jende risiri muhutano, rakurisa zvisina tsarukano rinonzi Jendekufa (Hydrocele) jende guru kudaro rinorapwa naana chiremba kuchipatara nekubisa humvura hunenge hwazara mu masvada. Kana ukaita rimwe hombe kamwe kari kadiki unonzi une jendekufa zvakare.
..


text:
Tsoka
Tsoka (feet in English) inhengo yemuviri yatinotsika nayo iri kunoperera makumbo. Sedzimwe nhengo, nhego iyi inokura pakukura kunoitawo munhu.
Tsika[chinja | edit source]
- Chitsva chiri murutsoka - kureva kuti pfungwa dzitsva nezvinhu zvitsva zvinowanikwa mukufamba kune dzimwe nzvimbo.
- Katsoka ndibereke - kureva kutiza zvebasa.
- Chikanwe (little toe) kureva chigunwe chidiki chetsoka.
Chitsitsinho, nhende, chitende chikamu chetsoka chiri kumashure nechepasi panotsika uye panogonya gumbo richiita tsoka.
Tsunda (a muscle or a tendon).


text:
WASHINGTON—
Vamiriri vemapato matatu ari muhurumende vari kusangana neChitatu kuti vatange basa ravakapihwa nevakuru vavo muhurumende.
Vatatu ava makurukota anoti gurukota rezvemari reMDC T, Va Tendai Biti, gurukota rezvemitemo reZanu PF, VaPatrick Chinamasa, uye gurukota rezvekubatana kwematunhu pasi rose reMDC-N, Amai Priscilla Misihairambi-Mushonga.
Makurukota aya, pamwe nemasachigaro matatu eCOPAC anoumba komiti diki yemanagement committee
, iyo yakakomekedzwa kuti iongorore makakatanwa avepo zvichibva mugwaro rezvakabuda kumusangano weSecond All Stakeholders Conference.
Gurukota rezvebumbiro remitemo nemabasa eparamende, VaEric Matinenga, avo vari kutungamira hurongwa uhwu vaudza Studio 7 kuti vanotarisira kuti komiti iyi ichakwanisa kugadzirisa gakava rakabuda mushure memusangano uyu.
Panga pava nemashoko ekuti bato raVaNcube riri kuramwa kupinda mukomiti iyi.
Asi mutauriri waro, VaNhlanhla Dube, vati National Standing Committee yebato ravo yasangana muHarare ikabuda nechisungo chekuti bato ravo ripinde mukakomiti aka kuitira kuti bumbiro remitemo rikasike kupedzwa kuitira kuti rivhoterwe pareferendamu.
Studio7 haina kukwanisa kunzwa divi reZanu PF sezvo vamiriri varo muhurongwa uhu vange vari mumisangano yekuronga musangano wepagore webato iri.
Hurukuro naVaEric Matinenga
Hurukuro naVaNhlanhla Dube


text:
WASHINGTON—
Mumiriri weAmerica muZimbabwe, Ambassador Bruce Wharton, vaparura neChipiri chirongwa chekudzidzisa chirungu kuvana vanobva kumhuri dzinoshaya muBulawayo.
Vana vanosvika makumi mana, vakomana makumi maviri, nevasikana makumi maviri, vachange vari muchirongwa che English Access Micro Scholarship Programme
chiri pasi pemuzinda we America yakabatana nesangano reHope For Child In Christ.
Chirongwa ichi ndechemakore maviri uye chiri kutsigirwa ne bazi rrinoona nezvekudyina kweAmerica nedzimwe nyikar. Vana ava vachabhadharirwa chikoro nemuzinda we America uye kudzidziswa chirungu nezvimwewo zvirongwa zvekuvasimbaradza dzidzo yavo.
Chipangamazano munyaya dzezvekufambiswa kwemashoko mubazi rezvedyidzana neveruzhinji pamuzinda we America muHarare, Va Sizani Weza, vanoti chirongwa ichi chakakosha sezvo chichapa vava ava mukana wekudzidza vakasununguka sezvo America ichange ichivabhadhara mari dzechikoro.
Chirongwa ichi chakatangwa kuMbare muHarare uye aka ndekekutanga chichiitwa muBulawayo.
Hurukuro naVa Sizani Weza


text:
Musenerera
Musenerera (Osmosis kuEnglish) chiitiko chinoonekwa chekuti nyungurudzi inowanikwa ichidarika rukanda runosarura zvinobvinina, ichibva kudivi rine gupuko renyungurwa rakadzikira kuenda kune gupuko wenyungurwa rakakwirira. Mhedzisiro yemusenerera ndeyekuti mativi maviri erukanda anenge ava negupuko rengunyudurwa rakaenzana.
Musenerera wakakosha pakurarama kwemadzinde nokuti ndiyo nzira inoshandisa kusveta mvura kubva muvhu ichitevedza nhengo dzedzinde dzamara yasvika kumashizha. Fertilizer ikawanda muvhu zvinokonzera kuti dzinde ritsve nokuti apa musenerera unenge woitika mvura ichibuda mudzinde kupinda muvhu; saka kuchinzi fertilizer isawanzwa.
Kupiwa kwezita[chinja | edit source]
Shoko rokuti musenerera rinotodza pane rekuti senerera rinoreva kumanikidzira kupinda kanzvimbo kadiki pakamanika. Kana kuri kuEnglish shoko rokuti osmosis rinotodza rechiGreek rekuti osmos rinoreva to thrust or push in – izvozvi zvokusundira kana kusenerera kupinda pakamanika ndizvo zvinoitika neosmosis..
Shoko rokuti gupuko (concentration kuEnglish) rinoreva huwandu hwenyungurwa yakanyungudutswa mumunyungu huchipimwa pachiyero chimwechete chehuwandu hwemunyungu. Huwandu hwemunyungu huri kucherechedzwa hunokwanisa kunge huri huremu kana mumhu. Shoko iri rinotodzana nerinoti kukupuka rinoreva kupfuma, kukuputsa roreva kupfumisa.
Kurerutsa Mutauro[chinja | edit source]
- Mvura inotorwa muvhu kupinda kumidzi yemuti kuburikidza nemusenerera.
- Osmotic pressure inenge yonzi - puresha yemusenerera.
- Reverse osmosis inenge yonzi - musenerera wenhendashure.


text:
HARARE—
America inoti iri kushushikana zvikuru nemaitiro evamwe muhurumende yemubatanidzwa vari kuda kudzorera Zimbabwe kumashure zvikuru sei mapurisa. America yatiwo zvirango zvakatemerwa vamwe vakuru muZimbabwe zvichabviswa chete kana munyika mukaitwa sarudzo dzakachena.
Mashoko aya ataurwa nemutevedzeri wemunyori anoona nezvekuchamhembe kweAfrica mubazi re Bureau of African Affairs mu America, VaReuben Brigety, pamwe nemutevedzeri wemunyori anoona nezvehutongo hwejechetere, Amai Karen Hanrahan, avo vari kushanya munyika.
Vachitaura nevatori venhau pamuzinda weAmerica mushure mekuita misangano yakawanda nevakuru vemapato ezvematongerwo enyika, vakuru muhurumende pamwe nevemasangano anoshanda akazvimirira, Amai Hanrahan vati zvinosuwisa kuti pane vamwe vari kutyityidzira vamwe, kukonzera mhirizhonga pamwe nekuti munyika musagadzikane.
Vati mapurisa ari kuratidzawo pachena kuti vari kushungurudza vemasangano akazvimirira uye ari kuratidza pachena kuti anoita basa rawo akarerekera kune rimwe bato rezvematongerwo enyika.
Vatiwo pane humbowo hunoratidzawo kuti masoja akatoendeswa kumaruwa kuti andotsvaga rutsigiro rwerimwe bato pamwe nekutyityidzira veruzhinji.
Vati vanotarisira kuti vatungamiriri vehurumende yemubatanidzwa vachagadzirisa zvese izvi kutira kuti vanhu vakwanise kuvhota vasingashungurudzwi.
Panyaya yekuti divi reZanu PF muhurumende riri kuti nyika dzakatemera Zimbabwe zvirango hadzisi kuzokokwa kuzoongorora sarudzo, VaBrigety vatiwo izvi hazvina zvazvinobatsira.
Vati Zimbabwe inobatsirikana chose kana sarudzo dzayo dzikachenurwa nenyika dzepasi rose pamwe nemasangano anobva munyika dzakasiyana siyana.
Zvichakadaro, VaBrigety vati gore rino Zimbabwe ine mukana mukuru wekuunza shanduko nebudiriro sezvakatika muna 1980.
Asi vaviri ava vati kana Zimbabwe ikasaita sarudzo dzakachena, America ichatora matanho anoenderana nezvinenge zvaitika uye zvirango zvakatemerwa Zimbabwe zvichabviswa chete kana pakave nesarudzo dzakejeka.
VaBrigety naAmai Hanrahan vakauya kuZimbabwe pasi pechirongwa chemumiriri weAmerica muZimbabwe, Ambassador Bruce Wharton, chekunatsurudza hukama pakati peAmerica neZimbabwe.


text:
WASHINGTON DC—
Magweta ari kumirira sangano rinorwira kuti munyika muve nebumbiro idzva, reNational Constitutional Assembly, NCA, aendesa magwaro echimbichimbi kudare repamusoro reHigh Court achida kuti rimanikidze hurumende kuti iwedzere nguva yakapiwa vanhu kuti vazeye pamwe nekuona gwaro idzva rebumbiro remitemo risati raenda kureferendamu.
Magweta ari kumirira sangano iri eMbidzo, Muchadehama and Makoni anoti asvitsa mapepa echimbichimbi aya kudare pamwe nekumutungamiri wenyika VaRobert Mugabe, avo vakazivisa nezvezuva richaitwa referendamu, uye kumahofisi eZimbabwe Electoral Commission (ZEC) iyo ichatungamira hurongwa hwesarudzo dzacho.
VaMugabe vakazvisa kuti referendamu ichaitwa musi wa 16 Kurume, izvo zviri kupa vanhu mwedzi mumwechete chete wekuti vaone nekunzwisisa zviri mugwaro iri, izvo zvinonzi nerimwe remagweta ari kumirira NCA, VaAndrew Makoni zviri kupikiswa neNCA.
Zvichakadaro, komiti iri kutungamira kunyorwa kwebumbiro remitemo yenyika, yeCOPAC, inonzi yapererwa nemagwaro ebumbiro remitemo azere, izvo zvaita kuti itange kudhinda magwaro ebumbiro idzva iri muchidimbu kana kuti summary.
Mumwe wemasachigaro eCOPAC, VaDouglas Mwonzora vanoti nekuda kwekudhura kuri kuita kudhinda gwaro rese rebumbiro rizere, vaona zvakakodzera kuti vachidhinda muchidimbu, vachiunganidza zvavanofunga kuti zvine basa zvingada kuverengwa neveruzhinji.
Gwaro rizere rebumbiro rine mapeji anoita zana nemakumi manomwe ane matatu, asi VaMwonzora vanoti gwaro duku iri richange riine mapeji angangosvika makumi maviri chete.
NeMuvhuro COPAC yakatumira zvikwata zvayo nemagwaro azere anoita zviuru makumi mapfumbamwe mumatunhu ose emunyika, ayo achaonekwa nevanoda kunzwa zviri mubumbiro idzva iri.
Magwaro aya anonzi achange achichengeterwa munzvimbo dzakaita sezvikoro, makiriniki nemahofisi avanamudzviti, uko veruzhinji vanokwanisa kunoaona. Magwaro arerutswa aya anonziwo ari kutarisirwa kubuda svondo rino.
Hurukuro naVaAndrew Makoni
Hurukuro naVaDouglas Mwonzora


text:
HARARE—
Mutungamiri wehurumende, VaMorgan Tsvangirai, vari kusimuka munyika neChishanu vakananga kuSouth Korea uko vakokwa pahurongwa hwakakosha zvikuru hwekutora mhiko kwemutungamiri wenyika iyi mutsva, VaPark Geun-Hye.
VaTsvangirai vari kupihwawo ruremekedzo rwekuva muzvinafundo, kana kuti Honarary Doctorate Degree
rinova rechipiri kupihwa nenyika iyi.
Muna 2010 VaTsvangirai vakapihwa Honorary Degree of Doctor of Laws
nePai Chai University yekuSouth Korea kwakare.
Asi rwendo urwu rwunenge rwuri kukonzera mutauro muhurumende yemubatanidzwa sezvo bepanhau reHerald rakange raburitsa kare neMugovera kuti VaTsvangirai vaizoenda kunyika dzeku Asia kunotsvaga mari yebato ravo sezvo nyika yatarisana nesarudzo.
Nyaya iyi yakanyorwa naNathaniel Manheru, uyo anofungidzirwa kuti nevamwe ndiVaGeorge Charamba, munyori mubazi rezvekuburitswa kwemashoko, uye vari mutauriri wemutungamiri wenyika, VaRobert Mugabe.
Chipangamazano chaVaTsvangirai, VaAlex Magaisa, vanoti havangataure nezvemashoko eHerald asi kuti South Korea yaratidza kuti inoremekedza VaTsvangirai semutungamiri wehurumende.
Hurukuro naVaAlex Magaisa


text:
Nhambwe
Muchidzidzo cheKupimanzvimbo, nhambwe (Distance) izwi rinotsanangudza kuti nzvimbo iri kure zvakadii kubva kune imwe. Nhambwe inopimwa nechiyero chinonzi mita - (metre).
Mazwi anodudza nhambwe[chinja | edit source]
Hurefu (length) - shoko iri rinoreva kureba kwenzvimbo kana ichipimwa. Kana tiri kuMasvomho, hurefu hunoshandiswa kududza divi rakanyanya kureba kudarika mamwe.
Hwasha (width) - shoko iri rinoreva kupamhama kwenzvimbo kana ichipimwa
Hudzamu (depth) - shoko rinoreva kudzika kwenzvimbo kana ichipimwa. Shoko iri rinoshandiswa kududza kupimwa kwenhambwe zvichitevedza rudzivo rwekudzika pasi.
Hukwidza (height, altitude) - iri shoko rinonyanya kushandiswa kududza kupimwa kwenhambwe zvichitevedza rudzivo rwekuenda mudenga. Somuenzaniso tingataura hukwidza hwendenge iri kubhururuka kana chivakwa chemudurikidzanwa. Mukutaura kwamazuva ose tinoti chinhu chiri pakakwirira kana pakaderera, muzvidzidzo zveScience zvakafanira kuti titaure pamusoro pehukwidza.
Mipimo yose yataurwa pamusoro inoshandisha chiyero chenhambwe chinonzi mita (metre).


text:
Hata (chiumbwa)
Muchidzidzo chePimanyika Hata (coil) chiumbwa chakagadzirwa kuchimonererwa tambo kana kuti waya dzichiita imwe pamusoro peimwe. Kazhinji tambo dzinogadzira hata dzinomonerana dzichiumba madenderedzwa ane pakati pamwe, asi hata inokwanisawo kuvakwa ine kuumbwa kusiri denderedzwa. Chinokosha kuti hata ine tambo iri kumonera panzvimbo imwe.
Iri shoko ratinoshandisa mazuva ose kumaruwa ndiro raonekwa riri pedyo kutsanangura chinonzi "coil" kuEnglish.
Pakutaura kwemazuva ose tinoti,
- KuEnglish voti, "A very huge python was coiled up under the muzhanje tree that is by the path".


text:
Gudo
Gudo (baboon in English) imhuka yemusango yakafanana netsoko. mkudo ane mumhu unosiyana zvichienderana nerudzi rwegudo racho. makudo ari kuGuinea akareba 50cm uye ane huremu hunoita 14kg; makudo ari kuno kuChamhembe kweAfrica akareba 120cm uye ane huremu hunoita 40kg.
Tsumo[chinja | edit source]
- Gudo guru peta muskwe vapwere vagokuremekedza.
- Charovedzera charovedzera gudo rakakwaira mawere kwasvipa.
- Jerandoga zvinoreva mukono wegudo unogara woga. Izwi iri rinoshandiswawo kutaura handira kana dzimwewo mhuka dzinogara dzoga.
Zvinoita sekunge gudo rakabata pfungwa dzevanhu kunyanya nemaitiro aro kana kuti maramiro aro. MuChiShona gudo rine mazita akanyanya kuwanda. Mamwe mazita ndiwo anoti: bveni; diro; dede.
Muimbi Oliver Mtukudzi wakaimba, "Gudo munorivengerei, gudo haridye husiku? Nhunzi wawapumha ndiye anopa zvirwere".
Mazita emhuri nenzvimbo[chinja | edit source]
Kune mazita emhuri ane chitsama ane chekuita negudo. Mamwe ndiwo anoti: Nyamapfeni, Dirorimwe, Jerandoga, Chiro, zvichingodaro (zvd).
- Pamugwagwa unobva Concession uchienda kuMvurwi pane musha une zita rokuti Muswewenhede. Vamwe vatauri vanoti iri zita raifanirwa kuti Muswewedede - kureva muswe wegudo.


text:
Shondo
Shondo imboro inenge yakabviswa ganda rekumberi, kana kuti inenge yakachecheudzwa. Varume vanoiswa shondo kana vachinge vasangana nematambudziko pakusvira kana kuti pakuchaya bonyora. Asi shondo dzinogona kuiswawo nekuda kwechitendero chevanhu vakasiyana siyana. Zvinonzi mboro dzine shondo dzino nonoka kubata hutachiwana hunotapudzirana pakusvirana, izvo zvinosanganisira sifirisi, gonoriya neAIDS. Tinoudzwa isu kuti vakadzi vanoti varume vane shondo ndivo vanonaka nenzira yekuti pamberi peganda ravo panenge patindivara pasisiri yatingati senzitivhi pachirungu. Izvi zvinoita kuti vakwanise kuramba vachikoira vasingatundi kwenguva yekareba. Pavanozotunda mbewu yavo inenge iri hobvu, ungati mukaka wakakora. Murume ainzi Charles Magazine aiva ne shondo.


text:
Nhopi
Takatarisana neKubika kweZimbabwe (Zimbabwean Cuisine), nhopi (mashed pumpkin) kudya kunobikwa nemanhanga anofashaidzwa kusvika pakuibva achizopwanyiwa kuita bota rakakora. Vanobika nhopi vanotevedza nzira iri pasi iyi.
- Cheka nhanga kuita zvidimbu zvidiki.
- Buritsa mhodzi dzaro nhanga.
- Menya ganda rekunze kwenhanga rachekwa uchishandisa banga.
- Cheka zvidimbu zvawatanga nazvo kuita mwero ungaita 3centimetres.
- Fashaidza zvidimbu zvenhanga izvi kusvika pakuibva. Kuibva kunoonekwa nokupfava kunoita nhanga racho.
- Chikuna mvura ugosiya manhanga chete mupoto.
- Pwanya manhanga aya nemugoti wochipa vanodya.
Vamwewo vanosanganisa manhanga apwanyiwa aya nedovi kushandura mukanwa.
Tichiri pakubikwa kwemanhanga zvakanaka kuti tiyeuchidzana kusarasa mhodzi dzemanhanga. Mhodzi idzi dzinowomeswa dzananikwa pazuva dzochizokandwa murwenga kuti dzikangwe. Chitaurirwa mbare dzegotsi, mhodzi dzemanhanga dzakakangwa dzinonaka samare. Mumwe musi munotoseva sadza nadzo mukonde ukapera vanhu vakaguta.


text:
HARARE—
Mapurisa emuHarare anoti asunga munhu anga achifamba achinyebera makambani akawanda mudhorobha achishandisa zita regurukota rezvehumhizha hwekufambiswa kwemashoko, Va Nelson Chamisa, mukutenga zvinhu mumakambani aya.
Mutauriri wemapurisa mupurovhinzi yeHarare, Amai Charity Chibanda, vaudza Studio 7 parunhare kuti munhu uyu aifamba achiti zvinhu zvaaitora kumakambani aya zvainge zviri zvekupurazi raVaChamisa.
Asi VaChamisa varamba mashoko ekuti vane purazi kana kuti pane munhu wavaituma.
Amai Chibanda vati zita remunhu uyu havasi kuriburitsa sezvo musungwa uyu achiri kubatsira mapurisa nekuferefeta nyaya iyi.
Vaenderera mberi vachiti makambani akawanda anosanganisira National Foods akatsotswa zvinhu zvinokosha zviuru nezviuru zvemadhora asi vati havasati vanyatsoziva kuti imarii chaizvo sezvo mapurisa achiri pakati pekuferefeta nyaya iyi.
VaChamisa, avo vanove zvakare murongi wemisangano mu MDC-T, vanoti vazivawo nezvenyaya iyi neChipiri mushure mekufonerwa nemapurisa.
Amai Chibanda vati musungwa uyu akatarisirwa kumiswa pamberi pedare munguva pfupi iri kutevera achipomerwa mhosva yekuba pamwe nekushandisa zita raVaChamisa zvisirizvo.


text:
WASHINGTON— Mutungamiri weAmerica, VaBarack Obama veDemocratic Party, vari kukwikwidzana neChipiri naVa Mitt Romney veRepublican Party, musarudzo yekutsvaga mutungamiri mutsva weAmerica.
Nyanzvi munyaya dzezvematongerwe enyika dzinoti sarudzo yemutungamiri wenyika yegore rino haisati yamboitika munhoroondo yesarudzo dzemuAmerica.
Nyanzvi idzi dzinoti vaviri ava vari kuratidza vose kutsigirwa zvakasimba zvokuti anokunda musarudzo iyi, anogona kutadza kuwana zvigaro mazana maviri nemakumi manomwe zvinodiwa kuti agadzwe semutungamiri wenyika.
Munyika yose mune zvigaro mazana mashanu nemakumi matatu nezvisere zvematare maviri eparamende.
Matunhu anonzi anonetsa zvakanyanya musarudzo yemutungamiri wenyika iyi matanhatu ayo ane zvigaro makumi masere nezvitatu. Matunhu aya anosanganisira Florida, Virginia, Ohio, Wisconsin, Colorado, neNew Hampshire.
Asi dzimwe nyanzvi munyaya dzezvematongerwo enyika dzinoti matunhu makumi mana kubva pamatunhu makumi mashanu ari kuratidza kutsigira zvakasimba mumwe mukwikwidzi pavaviri ava, pachisara matunhu gumi ayo asiri kuzivikanwa kuti anotorwa nani.
Kunyange hazvo VaObama vari kutungamira mumatunhu akawanda mumatunhu anonetsa musarudzo dzemuAmerica, VaRomney vari kuratidzawo kuti vane vatsigiri vakawanda mumatunhu iwaya.
VaRomney vapinda neMuvhuro mu Pennsylvannia vachitsvaga rutsigiro, dunhu rinogara rakavhorera bato reDemocratic.
Pamusoro pesarudzo yemutungamiri wenyika, vanhu vemuAmerica vachange vachivhotera zvakare zvigaro mazana mana nemakumi matatu nezvishanu, 435, zvenhengo dzeparamende yepasi, kana kuti House of Representative, pamwe nezvigaro makumi matatu nezvitatu zvedare reseneti. Dare reseneti rine zvigaro zana, asi zvimwe zvacho hazvisi kuvhoterwa.
Nyanzvi idzi dzinoto bato reRepublican Party riri kutarisirwa kuva nezvigaro zvakawanda mudare reparamende yepasi, ukuwo bato reDemocratic Party riri kutarisirwa kuwedzera zvigaro zvaro mudare iri kunyange hazvo zvichange zviri pasi pezvigaro zvebato reRepublican Party.
Asi vamwe vanotiwo bato reDemocratic Party rinogonawo kutora zvigaro zvedare reparamende zvakawanda, kana pachitariswa mafungiro ari kuita veruzhinji musarudzo iyi.
Kana varume vaviri ava vakaita mangange nezvigaro mazana maviri nemakumi matanhatu nezvipfumbamwe pamunhu, mutemo wemu America unoti dare reparamende repasi ndiro rinosarudza mutungamiri wenyika, ukuwo dare reseneti richisarudzawo mutevedzeri wemutungamiri wenyika.


text:
HARARE—
Bato reMDC rinotungamirwa naVaMorgan Tsvangirai, raparura chirongwa chekusimudzira hupfumi hwenyika pamwe nekuwanira vanhu mabasa matsva vanodarika miriyoni imwe chete mukati memakore mashanu anotevera.
Vachiparura chirongwa ichi, chiri mugwari rinonzi, Jobs, Upliftment, Investment, Capital Environment, kana kuti JUICE, panzvimbo yemabhizimisi yeHighglen, VaTsvangirai vati dambudziko richanesta hurumende kana vave kutonga inyaya yekuumba mabasa matsva. Asi vati chirongwa ichi ndicho chichapedza dambudziko iri.
Vati nyika ine vanhu vakawanda chose vanoda mabasa uye hurumende yavo ichange ichipa mubairo kune makambani anenge achipinza vanhu mabasa. Vatiwo hurumende ichamutsiridza makambani, maindasitiri pamwe nekuona kuti makambani ekunze auya kuzotanga mabhizimisi muZimbabwe.
Munyori mukuru mubato reMDC zvakare vari gurukota rezvemari, VaTendai Biti, vatsinhira mashoko aVaTsvangirai vakati kuti chirongwa cheJUICE chibudirire, vanhu vanofanira kuvhotera VaTsvangirai musarudzo dzinotarisirwa kuitwa gore rinouuya.
VaBiti vatiwo Zimbabwe ichange yave kuita mabhizimisi nenyika dzepasi rese pamwe nedze mudunhu rekuchamhembe kweAfrica.
Asi VaTsvangirai vati mushandira pamwe nenyika dzemudunhu reSouthern African Development Community kunonetsa kana nyika dzakaita seSouth Africa dzichiramba kuti Zimbabwe itengese zvinhu zvayo kunyika iyi.
VaTsvangirai vashorawo mutemo weZanu PF wekupa masimba munyaya dzehupfumi kuvatema, vachiti uri kubatsira vashoma chete pamwe nekudzinga vanoda kuunza mari nehupfumi munyika.
Pane kupokana kukuru muhurumende nekuda kwemutemo wekuendesa hupfumi kuvatema sezvo veruzhinji vari kusiyiwa muchirongwa ichi, vashoma muZanu PF vachidya vachiguta.
Zanu PF iri kuramba yakaoma musoro nekumanikidza makambani ekunze kuti ape zvikamu makumi mashanu nechimwe kuvatema vemuZimbabwe, izvo zvinonzi zviri kutyisidzira vekunze vanoda kutanga mabhizinesi.
VaTsvangirai vati bato ravo richange rave kukwanisa kuita zvirongwa zvaro rega kutanga gore rinouya apo rinotarisira kukunda musarudzo.
Chipangamazano chegurukota rezvekuendesa hupfumi kuvatema, VaPsychology Maziwisa, vanoti gwaro raparurwa ne MDC-T iri ndere kutsvaga rutsigiro musarudzo dzegore rinouya sezvo bato iri rakatadza kuwanisa vanhu mabasa mumakore mana aranga riri muhurumende.


text:
WASHINGTON—
Mutungamiri wenyika, VaRobert Mugabe, vakabuda munyika neChina vakananga kumabudazuva kunoita zororo ravo repagore. Izvi vanozviita gore rega rega mumwedzi waNdira.
Asi dzimwe nyanzvi munyaya dzezve matongerwo enyika dzinoti VaMugabe havaifanirwa kubuda munyika vachisiya zvinhu zvakaita sebumbiro idzva remitemo nezvimwe zviri kudiwa kuti sarudzo dziitwe gore rinouya zvisati zvapera.
Mutauriri waVaMugabe, VaGeorge Charamba, vakaudza vatori venhau kuti VaMugabe vainge vabuda munyika, uye mutevedzeri wavo, Amai Joice Mujuru, ndivo vachange vakabata chigaro chavo.
Bato reZanu-PF raimbenge rati kana bumbiro risina kupera nemusi wekisimusi, raizoti VaMugabe vatare zuva resarudzo vomisa paramende basa.
Vamwe vanoti uku kwaive kungotaura, asi VaCharamba vanoti hapana chinomisa VaMugabe kuita izvi kunyange vari pazororo.
Pane zvinhu zvakati wandei zviri kutadzisa bumbiro kupera zvakaita sekuendesa masimba kumatunhu, kuvandudza mitemo ine chekuita nevanodzivirira nyika, mabasa ematare, masimba emutungamiri wenyika nezvimwe zvisiri kuwiriranwa.
Komiti yemakurukota nenhengo dzeparamende yakasangana neChina, asi haina kukwanisa kuwirirana.
Sachigaro wekomiti iyi, uye vari gurukota rezvebumbiro nemabasa eparamende, VaEric Matinenga, vanoti vakadzorera misariridzwa kumapato kuti ambozeyazve.
Kuenda kwaVaMugabe kuzororo zvinhu zvakaita manyama amire nerongo hakusi kufadzawo masangano akazvimirira.
Vanoona nezvekufambiswa kwemabasa kuchamhembe kweAfrica musangano reCrisis in Zimbabwe Coalition, VaPhillan Zamchiya, vanoti VaMugabe vanofanira kuzodzoka kumusha nechimbichimbi kuti vagadzirise nyaya dziri kunetsa dzinotadzisa kuti sarudzo yakachena iitwe.
Hurukuro naVaEric Matinenga
Hurukuro naVaPhillan Zamchiya


text:
Josiah Chinamano
Josiah Mushore Chinamano igamba rehondo yeChimurenga yakarwiwa nechinangwa chekusunungura nyika yeZimbabwe kubva kuutongi hweudzvanyiriri hwevarungu vakabva kuBritain..
Josiah Mushore Chinamano (akashaya 1984) wakarwa muhondo yechimurenga achibata ari mubato Zimbabwe African People's Union (ZAPU). Mushure mekunge nyika yasununguka VaChinamano vakashanda muhurumende vari gurukota re Transport.
Chinamano ndiye aiva mutevedzeri waJoshua Nkomo - vaviri ava vakanga vaine mifungo yakafanana pamusoro pezve matongerwo enyika. VaChinamano nemudzimai wavo Ruth, Joshua Nkomo na Joseph Msika vakasungwa nehurumende yaIan Smith vakapika jeri mugore 1964. Hutungamiri hwevarume ava vachikokera vanhu munguva yechimurenga hwakatyisa hurumende ya Ian Smith.
Vatungamiri vana ava vakaita makore vasingaonane nemhuri dzavo vari mujeri ku Gonakudzingwa Restriction Camp.
Smith akagombedzerwa nezvematongerwo enyika akadzamara akasunungura vatungamiri ava. Mushure mekubuda jeri VaChinamano vakaenda mberi nebasa reChimurenga.
VaChinamano vakashaya mugore 1984 vakaradzikwa pa National Heroes Acre mu Harare. Vakasiya vanakomana vaviri, mwanasikana mumwe nevazukuru vatatu.


text:
Matoro
Muchidzidzo chetaranyika, matoro (wetlands in English) izwi rinoreva nzvimbo inochengeta mvura ine sora, nhokwe kana tsanga. Matoro anonyanya kuwanikwa pedyo nerwizi kana kumiganhu yemapani nedondo. Vamwe vatauri vanoti deve kana kuti denhe.
Kare kare mupunga netsenza zvairimwa mumatoro. Pari zvino hakuchina matoro akawanda nokuda kwekuwanda kwevanhu nokukundika kuchengetedza nzvimbo dzine matoro.
Mumatoro munowanikwa datya; mukonikoni; humhutu netumwe tupuka. Miti, huswa netsanga zvinomerawo mumatoro.


text:
WASHINGTON—
Nyaya yebumbiro remitemo idzva inenge icharamba ichinetsa zvichitevera danho idzva rave kutorwa nebato reZanu PF rekuti zvinetswa zvichiri kuda kugadziriswa zvinosvika makumi matatu, izvo Zanu PF inoti inoda kuti zvitange zvawiriranwa pasati pataurwa nezvegwaro rebumbiro.
Mumwe wemasachigaro eCOPAC, vachimirira Zanu PF, VaPaul Mangwana, vanoti kunyange hazvo bato ravo rine chido chekuti munyika muve nebumbiro idzva, harisi kuzotambira bumbiro risingaremekedzi zvakarwirwa nevanhu kuti nyika isununguke, zvakaita sekuendeswa kwemasimba kumatunhu nezvimwe.
Mashoko aimbobuda airatidza kuti misaridzirwa yaive mitanhatu chete, kwete makumi matatu ave kutaurwa neZanu PF aya.
VaMangwana vanoti vari kutarisira kusangana neMuvhuro kuitira kuti vagadzirise nyaya idzi, asi vazivisa kuti kana zvisina kuwiriranwa hapana bumbiro richabuda, zvichireva kuti sarudzo dzinenge dzoitwa nebumbiro riripo.
Muna Chikunguru, VaMangwana vakambobuda vachizvirova dundundu vachizivisa vana veZimbabwe kuti vakanga vapedza basa rebumbiro idzva uye vaigutsikana nezvavakanga vaita.
Asi gurukota rezvebumbiro nemabasa eparamende, VaEric Matinenga, vanoti havazivi kuti zvinetswa makumi matatu zvave kunzi neZanu PF zviripo izvi zvakabva kupi, asi vatenda kuti pachine zviri kutadza kuwiriranwa, kunyange hazvo vasina kubuda pachena kuti zvingani.
Hurukuro naVaMunyaradzi Paul Mangwana
Hurukuro naVaEric Matinenga


text:
Mhara
Mhara (Impala in English and Afrikaans) imhuka yemusango inoda kuenzana nemhembwe. Mhara inobva mumhuri yemombe; inosanganisira mombe dzepamusha, hwai, mbudzi nenyati. Mhuka iyi inowanikwa mumasango enyika dzinoti Kenya, Tanzania, Swaziland, Mozambique, kumaodzanyemba kweNamibia, Botswana, Zambia, Zimbabwe, kuchamhembe kweAngola, South Africa and Uganda. Huwandu hwe Mhara muAfrica hunodarika 2 million.
Chimiro cheMhara[chinja | edit source]
Mhara dzine hurefu kusvika pamapendekete huri pakati pe 73–92cm uye kubva kumusoro kusvika kubesu dzinehurebu hunosvika 1.5m. Hono dzinoita huremu huri pakati pe 46–76 kg, nzvari dzinorema zviri pakati pe 35–50 kg. Mhara dzine ruvara rwaka kangavara (reddish-brown), dziine besu rakaita rushava nedumbu jena. Hono dzine nyanga dzinoreba kusvika 90cm asi nzvari hadzina nyanga.
Kudya kweMhara[chinja | edit source]
Mhara inodya uswa unyoro munguva yekunaya asi kana pasina uswa uhwu, inodya hwakaoma, mashizha netumiti twutete. Mhara haidyi nyama.
Magariro eMhara[chinja | edit source]
Nzvari neMhara diki dzinogara mumatanga akakura kusvika 200. Munguva yokunge kuine mafuro akanaka mabhuru eMhara anotara muganhu nokuchengera nzvimbo dzawo achitanda dzimwe hono dzingada kupinda munzvimbo idzi. Nzvari dzose dzinopinda munzvimbo yakachengerwa dzinokomberedzwa nemukono uchiedza kudzivirira kuti dzisabude munzvimbo iyi.
Munguva yokunge kuine nzara munharaunda, matanga ane mikono nenzvari anobatana kuitira kutama dzichitsvaga mafuro. Panguva yakadai Mhara dzinofamba nzendo ndefu dzakawanda dzichienda kumafuro manyoro, uye mikono inogarisana murugare.
Kubereka[chinja | edit source]
Nguva yokuti mikono inonzwa havi yokuda nzvari inotanga panopera mwaka wekunaya kwemvura munaChivabvu; nguva iyi yakareba mavhiki matatu (3). Munguva yehavi iyi mhara hono dzinochengetedza nzvimbo dzadzo zvakasimba uye dzinoisa munhuhwi wadzo kumucheto kwenharaunda dzadzo. Uyezve dzinovhundutsira dzimwe nekuita ruzha, nekumira kunoratidza kusimba asi kana zvanetsa dzinorwa. Mhara nzvare inotakura pamuviri kwemwedzi 6-7; asi nzvari inokwanisa kunonoka kuzvara kana mafuro asina kururama. Panguva yokuzvara, nzvari inozvitsaura kubva kudanga yonozvarira pakahwanda ichichengeta mhuru yayo ipapo kwemavhiki maviri-matatu isati yadzokera kune dzimwe. Mhuru dzinoyamwiswa kwemwedzi mitanhatu (6).
Zvikara zveMhara[chinja | edit source]
Kana Mhara dzichinge dzavhundutswa nezvikara dzniotanga kusvetuka dzichiita udasvumutasvu dziine chinagwa chokuvhiringidza zvikara. Mhara inokwanisa kukwakuka nhambwe inosvika 10m ichikwira 3m mudenga. Mhara dzinomhaya kusvika 80 km/h kana dzotiza zvikara. Panguva yokutiza dzinomwaya hwema kubva mumakumbo adzo, zvichiyamura kuti danga remhara rirambe riri pamwe.
Zvikara zvinotevara mhara zvinosanganisira: shumba; mbada; ingwe; bere uye garwe kana Mhara dzaenda kunonwa mvura kurwizi.


text:
WASHINGTON—
Sangano remubatanidzwa wemasangano akazvimirira, reNANGO, rinoti rine hurongwa hwekugara pasi nemukuru wemapurisa, VaAugustine Chihuri, kuitira kuti vakurukure kwarinoti kushungurudzwa kwenhengo dzaro nemapurisa.
Mukuru weNANGO, VaCephas Zinhumwe, vati neChina vakaedza kusangana naVaChihuri kuti vasvitse nhunha dzavo, asi VaChihuri vakati vakanga vakabatikana.
Danho riri kutorwa neNANGO rinotevera kusungwa kwenhengo dzeCounselling Services Unit nhatu nemusi weMuvhuro muHarare dzichipomerwa mhosva yekuchengeta zvinhu zvisingabvumidzwi uye kunyora nyora midhuri muguta reBulawayo.
Nhengo nhatu idzi, idzo dziri kuramba mhosva yadziri kupomerwa, dzakazobvisiswa mari yechibatiso neChina kuti dzikwanise kutongwa dzichibva kudzimba.
Masangano ekodzero dzevanhu akawanda, kusanganisira reHuman Rights Watch, ari kushoropodza maitiro emapurisa aya.
Mugwaro raburitswa nesangano iri, Human Rights Watch yati kusungwa kwenhengo dzesangano iri kunosimudza kutya kwezvingangoitika mberi apo nyika yatarisana nesarudzo.
Muzinda weAmerica muHarare neChina wakashoropodzawo kupinda kwemapurisa mumahofisi esangano reCounselling Services Unit nemusi weMuvhuro.
Muzinda uyu unoti sangano iri rakanyoreswa zviri pamutemo richibatsira vanenge vashungurudzwa, zvisineyi nekuti ndeve bato ripi.
Hurukuro naVaCephas Zinhumwe


text:
Rudzivo
Muchidzidzo chepimanyika, rudzivo (Direction) rinoreva mashoko anotigonesa kunongedzwa kuti nzvimbo iri kupi. Rudzivo runonongedza divi riri kutaurwa nezvaro. Rudzivo ndiyo mhinduro yatinotsvaga patinobvunzwa mibvunzo yokuti:
- Uri kuenda kupi, papi chaipo?;
- Uri kupi, papi chaipo?;
- KuHarare ndinosvika sei, ndinotevedza nzira dzipi?;
- Mabhazi anoenda kumusha akwirirwa kupi?'
Mepu dzepanyika dzinotaridza mativi mana erudzivo anoti: Mabvazuva, Madokero, Maodzanyemba, neChamhembe.
Tsanguro[chinja | edit source]
Mabvazuva idivi riri kunobuda nako zuva mangawani ega ega.
Madokero idivi riri kunonyura nako zuva manheru ega ega. Panopimwa gonya rinokwana 180o kubva kuMadokero kusvika kuMabvazuva.
Maodzanyemba: Iri idivi riri kurudyi kwemunhu kana akatarisa kunovirira zuva (kumavirazuva kana kuti kumadokero). Ku maodzanyemba kwakapesana nokuchamhembe.
Chamhembe: idivi riri kwakapesana nokumaodzanyemba, uye kunenge kuri kurudyi kana munhu akatarisa kumabvazuva. Pane gonya rinokwana 180o pakati peMaodzanyemba neChamhembe.
Kutsetsa Rudzivo[chinja | edit source]
Maodzanyemba kwakadziva kuMabvazuva (North East in English) ndirwo rudzivo rwunoti kana munhu akatarisa kuMaodzanyemba, anofanira kutenderera gonya rinokwana 45o achinanga kuMabvazuva. Rudzivo urwu rwuri 45o kubva kuMaodzanyemba, uye 45o kubva kuMabvazuva.
Kana potaurwa muchidimbu kunonzi kuMaodzanyemba nechekuMabvazuva.
Maodzanyemba kwakadziva kuMadokero - ndirwo rudzivo rwunoti kana munhu akatarisa kuMaodzanyemba, anofanira kutenderera gonya rinokwana 45o achinanga kuMadokero. Rudzivo urwu rwuri 45o kubva kuMaodzanyemba, uye 45o kubva kuMadokero.
Chamhembe kwakadziva kuMadokero (South West in English) ndirwo rudzivo rwunoti kana munhu akatarisa kuChamhembe, anofanira kutenderera gonya rinokwana 45o achinanga kuMadokero. Rudzivo urwu rwuri 45o kubva kuChamhembe, uye 45o kubva kuMadokero.
Kana potaurwa muchidimbu kunonzi, Chamhembe nechekuMadokero.
Chamhembe kwakadziva kuMabvazuva (South East in English) ndirwo rudzivo rwunoti kana munhu akatarisa kuChamhembe, anofanira kutenderera gonya rinokwana 45o achinanga kuMabvazuva. Rudzivo urwu rwuri 45o kubva kuChamhembe, uye 45o kubva kuMabvazuva.
Kana potaurwa muchidimbu kunonzi, Chamhembe nechekuMabvazuva.


text:
Duranyika
Duranyika kana muronzanyika (Geology kuChirungu) riri kushandiswa pano kureva denhe reruzivo rinodzidzisa pamusoro pekuwumbwa kwakaitwa nyika yevhu yatinotsika, matombo ari pairi, nguva yekusikwa kwayo nyika zvichingodaro. Chidzidzo ichi chakakosha pakuwanikwa kunoitwa muchegwa une simbi, mafutarubwe, nekuwana mvura iri muvhu.
Kupiwa kweZita[chinja | edit source]
Shoko rokuti kudura (to reveal, to mention, to interpret) rinoreva, kutaura kana kutsanangura kunoburitsa pachena zvakavandika kana zviri kurehwa - pano takanangana nekunobuditsa pachena zvose zvinozivikanwa maererano nemusoro wenyaya iri mudariro. Apa ndipo pabva chivakamberi chokuti dura-. Chivakamberi ichi chiri kushandiswa kuturikira chivakashure cheEnglish chinoti -logy chinoreva a speaking, discourse, treatise, doctrine, theory, science".
Shoko rokuti chironzo (law) rinoreva mutemo. Shoko rokuti kuronza (to say, to tell, explain) rinoreva kuudza, kutaura kana kutsanangura. Saka tikati muronzanyika zvinoreva kuti chidzidzo ichi chakaita somutemo unotaura, unotiudza pamwe nokutsanangura ruzivo rwakanangana nekuumbwa kwemutumbu wenyika. Shoko chairo richapfumbira harisati ranatsa kubuda pachena, parizvino shoko rokuti muronzanyika rinodudzira zvimwechete nokuti duranyika.


text:
Chipfambi
Chipfambi (Prostitution in English) zvinoreva tsika yokunge vanhu vachibhadharwa mari kuti vararwe navo pabonde. Tsika iyi ine vanhu vanobhadharwa vari mahure kana pfambi dzechikadzi asi mune dzimwe nzvimbo kunonzi kune pfambi dzechirume.
Nekumwe kutaura kunonzi kupfeva kana kuhura.
Kunonzi vamwe vanopinzwa muchipfambi sevaranda kune dzimwe nyika. Vamwewo vanopinda senzira yokutsvaka nayo mari yekurarama vamwe vachipinda nekuda kutsvaka mari yokutenga zvinodhaka.
Mamwe Mazwi[chinja | edit source]
Mamwe mazwi anoreva mukadzi anoita chipfambi ndeaya: govedzi, chipfeve.


text:
Mutsendo
Muchidzidzo chePimanyika, mutsendo (Plane, flat area) izwi rinoreva uso hwakatichechetere kunge pamusoro pemvura. Mutsendo unogonga kunge wakamiswa wakaita mutwi kana kurara kuti sandarara (horizontal) kana kurereka neipi zvayo gonya. Mutsendo uso hune nzenda mbiri chete, hwasha nehurefu; mutsendo hauna hudzamu. Somuenzaniso kana takatarisa pamusoro petafura yakanatsa kukwenenzverwa tinenge tiri kuona mutsendo
Izwi iri ririkutorwa kubva pamutsendo chinova chombo chinoshandiswa nevanoveza mapuranga. Mutsendo (plane kuEnglish) unoshandiswa kuveza mapuranga kuti puranga rive neuso hwakati chechetere husina makomba uye husina kumanzika.
Kujekesa[chinja | edit source]
Kuveza, kusenda (plane, verb).
Kutsepeteka (fit flushly). Akabatanidza mapuranga akasara anatsoti tsepete.


text:
Duranhamba
Muchidzidzo cheMasvomhu duranhamba (logarithm in English) renhamba X pahwaro b ndiyo nhamba inotaura kuti hwaro hunofanirwa kudzokorora kuwanza kangani kuti pazobuda X.
Somuenzaniso, duranhamba rechiuru (1000) pahwaro hwagumi (10) ndinhatu (3). Apa tiri kududzira masvomhu anoti 1000 = 103. Zvoreva kuti duranhamba rinotaura kuti gumi (10) ari kudzokorora kuwanza kangani kuti pabude 1000. Gumi ndiye hwaro, nhatu ndiye duranhamba. Somuenzaniso duranhamba rinonatsa kuwonekwa kana mutsara wemasvomhu wanyorwa sezvizvi:
- 10 x 10 x 10 = (101)3 = 103 = 1000
- 10 x 10 = (101)2 = 102 = 1000
- 10 = (101)1 = 101 = 10
- 1 = (101)0 = 100 = 1
Mashoko anoti duranhamba rechiuru (1000) pahwaro hwagumi (10) ndinhatu (3), anonyorwa achipfupiswa sezvinotevera:
Duranhamba10 1000 = 3
Nemurangariro mumwechete mashoko anoti, duranhamba remakumi matanhatu neina (64) pahwaro hwambiri (2) ndinhanhatu (6), anonyorwa achipfupiswa sezvizvi:
Duranhamba2 64 = 6
Kurerutsa Mutauro[chinja | edit source]
Zvakafanira kuti panyorwe mashoko anotaurika kuEnglish achiturikirwa kuenda kuChiShona:
- Logarithm to base 2 of 16 is 4, inenge yonyorwa kuchinzi: duranhamba ragumi nenhanhatu (16) pahwaro hwambiri (2) ndi ina (4).
- Find the logarithm to base 10 of 10,0000 inenge yonyorwa kuchinzi: Tsvaga duranhamba rezviuru gumi (10,000) pahwaro hwagumi (10). Mhinduro ndiina (4).
- Logarithmic Scale inenge yonzi Chikero cheduranhamba kana kuti Chikero cheDuranhamba.
Kupiwa Kwezita[chinja | edit source]
Zita rokuti duranhamba riri kubva pakuti kana panyorwa duranhamba yakadenengara mugotsi mehwaro tinobva tabuditsa pachena nhamba iri kutsvagirwa duranhamba. Tarisai zviri panoperera mutsara unotevera:
- 1000 = 10 x 10 x 10 = (101)3 = 103
Zvakakosha kuonesana kuti mashoko ekuti duranhamba hariko kuChiShona chinodzidziswa kuZvikoro; pano munyori ari kuzama kuturikira chete mashoko anotaurika kuEnglish.


text:
Huchenjeri
Shoko rokuti huchenjeri (Intelligence in English) rinoreva kugona kushandisa pfungwa. Asi shoko iri rinokwanisa kupatsanurwa nokuti vanhu tonoonekwa tichigona kushandisa pfungwa nenzira dzakasiyana uye panguva dzaksiyana. Mumwe ane kuchenjera kwekugona muchikoro asi asina kuchenjera kwekugona kutaura nekugarisana nevanhu.
Mhando Dzacho[chinja | edit source]
Mamwe mashoko anotaura mhando dzeuchenjeri ndeanoti: ungwaru; kupangama; unhari.
Chisepe (Able, clever, expert person) apa kureva nyanzvi.
Unhari (oratory skills) zvinoreva munhu akachenjera pakutaura anokwanisa kubata nokushandura mafungiro evanhu nokuda kwemashoko nemutauriro wake.
Mhangami (Clever, watchful, practical person) apa kureva munhu akangwarira pakucherechedza nokuziva zvokuita. Uyo anonzi akapangama.
- Ngwazi (sage; a profoundly wise person; a person famed for wisdom)
Sharara, chizazamburo, mbarayara (clever man) murume akachenjera.
Gorokodzi, magorokodzi, gorokotera (Expert. Knowledgeable person. Person of vast knowledge) apa kureva chikwapuro kana nyanzvi.
Chiti (know how) kureva uyo anogona kuita basa racho.
Kuchenjedza (put on guard) - Wakandichenjedza nokusandipa mari kwawakaita nguva yakapera.
Akasvinuka (smart).
Mbaravara, mbarevare kana nyanzvi (Clever person) apa kureva munhu akachenjera. Imbaravara yomukomana: he is an intelligent boy.


text:
Kupfura (simbi)
Kupfura simbi zvinoreva kushanda nesimbi ichirohwa nenyundo kana chimwe chinhu chinorema nechinangwa chokuti simbi iyi ive nechiumwa chiri kudikanwa nemupfuri. Vanopfura vanokwanisa kunge vari kugadzira zvinotevera: pfumo; demo; badza; mbezo; museve; muromo wegejo kana dzimwewo simbi dzinopfurwa muhushangazhi mazuva ano.
Zisimbi rinogadzikwa pasi rinoshaniswa nemupfuri paanorova simbi dzake nenyundo rinonzi ndudzo - anvil.
Mamwe Mazwi[chinja | edit source]
Chido zvinoreva chikamu chebhaera panosangana mweya uri kubva kumvuto nemoto uri kubvira. Vamwe vatauri vanoti nzvimbo inoshandira mupfuri (workshop) inonzi chido zvakare. Apa panoda kujekeswa kuti ndechipi chokwadi.


text:
Ndoda kumbotaura nenyaya yokusiyana kwekurhojana kwevakaroorana nekwevasina kuroorana. Tigotarisazve kuti zviri nani kuroorana here kana kuti kwe kana tichingova panyaya yekunakigwa nokurhojana chete chete , tisinei nedzimwe nyaya dzakaita sokurera mhuri kana kuvaka musha, zvinozikamwa kuti kuroorana kuri nani. Saka nya iri pano ndeiyi:
Kuvata nomurume/mukadzi wako
Kuvata nechikomba kana hure
Kuvata nomukomana/musikana wako
Kubikisana mapoto
Zvakasiyaneyi panyaya yokurhojana chete chete?
Ndiyo nyaya iri pano.
Kana ukatanga kudanana noumwe munhu zvorudo chazvo, unoti
ukamufunga wotohwa mudumbu chaiko, uye hana inovhunduswa nazvo. Unovata fungwa
dziri pamunhu iyeye uye kurota unorota unaye upenyu huchiratidza kuva hwakanaka
chose. Ukapepuka fungwa dzotodzokera pamunhu uya wobva washaya hope. Kana ukada kufambafama uri wega unongofunga
munhu iyeye chete chete.
Foni yako ukatanga kuishandisa kutaura naye nyaya dzacho
hadziperi uye hapana chadzinoreva. Kungohwa hwi rake chete zvinokufadza
moyo. Unohwa kufara norudo gwako nomunhu
uyu. Zvese zvaanotaura chero dziri nhema
unongofunga kuti ichokwadi. Pese pese paunoona akakunyorera kuti LOVE unohwa
kufara chose chero pari pa WhatsApp, TEXT, Email, chero papi zvapo. Kungofunga
kuti anondida zvinofadza.
Kozoti kwapera
kana mwedzi miviri muchidanana mukomana anobva atanga kukuudza nezviri mufungwa
make kuti anokuona sei uye zvinomuitisei mumuvuri wake. Ipapo anenge achipota
achizvirotera ari kuhope nokukufunga. Iwewo unorotawo uchivata naye kana noumwe
murume asina kumeso asi uchiziva kuti ndiye.
Panguva iyi fungwa haishandi zvakanaka zvokuti chero vakuru
vakakupa mazano akanaka ezverudo hapana chaunombohwa pane zvavanotaura.
Unogaroita zemo uri wega uku unokwanisazve kumbozvibatabata uchifunga uyu munhu
uchitomuona mufungwa achavata newe.
Ukasangana naye kumagirosa unohwa kufara moyo zvisingaiti.
Mukomana anokubata kana ruoko unohwa zemo richitanga
mumuviri. Akakubhabhadzira magaro kana kukumundikira unohwa muviri wese uchida
kuti awedzere. Muviri unoti nditore uite zvaunoda neni asi fungwa inoti iva
nounhu usamurega achiita zvaanoda.
Asi pauviri hwenyu munoita EXCITEMENT iri pamusoro yokuti
hamuhwisisi kuti moitei nayo. Muupenyu
hwako uchazoda kuva ne EXCITEMENT iyi asi uchiishaya zvinova zvinokuitisa kuti
uite zvinhu zvausinadi muupenyu hwako.
Totanga nomukomana nomusikana ava. Kana pakaitika kuti vanovatana zvisiri
pamutemo. Pakugadzirira kuvatana kwavo zvinowanzoitika kwe maminitsi
mashomanana zvokuti fungwa inokurigwa nezemo vanhu vongoerekana vatoisana
vapanana urume ipapo kondhomu hapana, zvigwere hazvina anoziva kuti zviripo
here kana kwete. Uya ange ari mhadhara atobviswa humhandara. Jaya riyawo ava
murume. Excitement iya yapera fungwa dzadzoka munhu ozvibvunza kuti ndingabata
mimba here kana kuti kwete. Ndingabata chigwere hare kana kwete. Ndabuda ropa
here kana kuti kwete. Kana abuda ropa kazvinji anoda kuti mukomana azvione kuti
pabuda ropa.
Pakuzovatana kunotevera EXCITEMENT yacho haifanani asi kana zviri zvokubira
inene iripo. Ukaonana newmukomana unoita EXCITEMENT pamwe inotokutyisa iwe. Asi mukazobatwa kuti muri kuvata mese
nevakuru. Unoshungurudzwa nezviito zvako. Pakaita mimba unotombogwara
nokufunganya. Kana Makati ngwarei mukanotenga makondhomu munoita henyu asi munohwa kunaka chose chose
zvokuti mese munofarira kugaroita.
Munoronga kwekusangana muchotoziva kuti mukasangana pasina anokunetsai
muchatovatana chete. Mese munozvifarira.
Vechihure:
Koitawo vanovatana pachihure vachiziva kuti ichi chihure
hacho. Vanoitawo EXCITEMENT asi ishomanana chinowanda izemo rokungoda kuvata
noumwe munhu. Varume apa vanowanda zemo kupfuura vakadzi iri ngari yokuti mukadzi ane AGENDA
yakasiyana neyomurume uyu. Murume ari kungoda kubvisa zemo mukadzi ari kuda
chimwe chinhu chaari kutenga nokuvhura makumbo.
Pakadai varume ndivo vanoita EXCITEMENT kwenguva dikidiki. Panguva iyoyi
mukadzi akamuti bvisa mari anobvisa okwira hure. Pamwe hure rinodawo kurhojewa
pamwe haridi, hakuna unoziva. Kana rapiwa mari rinobvisa bhurugwa murume oripa
urume. Nyaya yapera. Kungohi vhura
chitubu ndiise urume ndigokupa mari. Hapana
rudo hapana chimwe chingahi chiripo.
Kuno ku EUROPE kune vakadzivo vanonotsvaka mahurerume vekuvarhojera mari. Mukadzi wechikuru anonotsvaka murume
wechidiki ane simba pakurhoja omupa mari vorhojana. Murume ari pabasa mukadzi
ari pakunakigwa. EXCITEMENT yavo haina kufanana.
Kune varume vaya vasingagoni kunyenga vakadzi
vanoti kana akavata ne hure kaviri katatu otoona sokuti ane rudo nehure
racho. Ndiye anoita EXCITEMENT pakadai asi mukadi uya haanei naye. tinohwa vakawanda vanoda kutoroora hure raanoziva kuti iri ihure. Iri ngari yokusagona kunyenga uye kushaya CONFIDENCE.
Zvichikomba nomukadzi wemunhu.
Kunokwanisika kuita chikonzero chokuti mukadzi wemunhu
anohura nechikomba pasina zvekupanana mari kana chimwe chinhu asi zviri
zvokungodawo kuwana wekuvata naye panguva iyoyo. Zvinoitika kune vakawanda
chose. Kana mukadzi wemunhu ane nyaya dzaanoshushikana nadzo mumba anokwanisa
kundodziturira kushamwari rume. Kana shamwarirume iya ikaterera ikaratidza
kuhwisisa vaviri ava vanokwanisa kuvaraidzana nokurhojana. Kana murume uye ane
mukadziwo vanokwanisa kutodanana zvechivande asi uku vane mhuri dzavo. Vanhu
ava chivande ichi chinovaitisa EXCITEMENT yakawanda kupfuura zvokumba.
Zvakafanana nembavha Mbavha inoita EXCITEMENT pakuba nokutadza kubatwa zvokuti
inodazve kuba.
Murume uyu anoziva kuti mukadzi waanaye akavata nomurume wake madeko uye azere
urume izvozvi asi anomurhoja zvakadaro agonakigwa kupfuura manakire emukadzi
wake iri EXCITEMENT yokuba iyoyo. Mukadziwo anonakigwa nokutorera umwe mukadzi
murume, kuba ikoko. Zvinomuitisa EXCITEMENT
yakawanda kupfuura yokumba kusina wemakwikwi naye.
Vanoudzana rudo vachipanana zvinhu vachitumirana maTEXT anofadza chose asi chokwadi
ndechokuti vakabatwa hapana pakati pavo anoda kusiya mhuri yake achitevera umwe
saka rudo chaigo huri kumba apa inongori EXCITEMENT yokunakigwa nokuba.
Zvinokwanisika kuti vakahura kwenguva refu EXCITEMENT IYI inopera voregera.
Vanhu vakawanda vanohura vane varume/vakadzi vanoita nguva shoma vorega.
Vanhu ava
vakangotanga kudanana zvemoyo, panoita nguva yavanowedzera kurhojana zvokuti
zuva nezuva, asi nguva iyoyi ndiyo ichaitisa kuti mafambire avo afanane
neekumba zvovabhowa vobva vasiyana.
Zvinonzi vakawanda vansangana kumabasa. Zvoitika kuti vanhu
vane mhuri vanohura vanodai:
Saka apa tinoona kuti tese vakadzi nevarume panyaya
dzokurhojana tinoda zvine EXCITEMENT pazviri zvokuti munhu anokwanisa kusiya
mhuri yake achindohura noumwe munhu anosiyawo mhuri yake. Asi chikonzero
chekuhura kwevakadzi chakasiyana nechevarume.
Kurhojana kwevanobika mapoto:
Kubika mapoto kugarisana mukadzi nomurume musina kuroorana
zviri pamutemo. Kana makatanga muri mukomana nomusikana mukadanana zvinozikamwa
musati matanga kugara mese, muchaona kuti magarire enyu haana kusiyana
nevakarorana. Tichatarisa vakaroorana
kuti vanozvifambisa sei. Chakangosiyana ndechokuti imi hamuna tsamba yomuchato.
Ukaterera vemapoto vachitaura unorohwa achiti uyu murume/mukadzi wangu sezvinongoitawo
vakaroorana.
Kurhojana kweVakaroorana:
Kana mukatanga kunyengana zviri pamutemo mukazoroorana
uchaona kuti panoita nguva ine EXCITEMENT yekurhojana pamunotanga kurhojana
musati maroorana. Zvoramba zvakadaro, mojairana moderedza kurhojana kwenyu.
Mozotizve maroorana mowedzera futi muchiitiswa neEXCITEMENT
yokuti mava mukadzi nomurume. Momboita nguva yokuti kana gore kana kupfuura
muchinatsorhojana zvinogutsa uye chero pamadira. Kana pakasaita mwana panguva
iyi munokwanisa kuirebesa asi inosvika pakupera.
Zvakatoonekwa kuti munodanana chose nokurhojana zvinofadza chose kusvika makore
matatu nehafu apera. Nguva iyi ndipo panotanga kuti mese munofinhwa noumwe.
Murume haachaoni zviri pamukadzi zvinofadza. Mukadziwo anoona murume somunhu
anogara pamba chete kwete sezvaaita vachiri kunyengana. Anoti akaona murume
wake haahwi mudumbu sezvakare. Akataura nomurume pafoni haahwi mudumbu sezvakare, Akahi ngatisangane kuSUPERMARKET haahwi mudumbu sezvakare.
Pamakore matatu nehafu apa ndipo panotangira zvokurhojana nengari yokungoti
munogara mese uye makaroorana. Zvangova zvomutemo, chirango. Hapana ane hanya yakawanda
nazvo. Unoona kuti panoitawo zuva mukadzi kana murume paanenge ane rino zizemo risingaiti, mombodzokorora zvamaisiita kare, asi mazuva akadai anoita mashoma pavhiki. Mamwe mazuva kungoita zvokutobvunza kuti nhai baba chimwana, ko makaneta here? Tongovata here savanhu vavirigwa pafira bhazi? wotohwa murume oti kana uchida kuiswa chiwana mukana wekumisa chombo ichi chinousimbe nhasi, asi kare aiti akangohwa hwi rako pafoni chaipo chombo twiii. Mukadziwo pamwe akasahi MaiChimwana swederai pano, anongodzimawo rambhi ototasamuka kutsvaka pakareruka kuvata. Wotoita manyawi okuudza murume kuti Ndimutse na sikisi nokuti ndiri kumukira kuSHIFT. Munoonana sehazvanzi nehazvanzi, munhu kupedzisira otozvibvunza kuti sei ndichishaiswa hope nomunhu anoridza magwiriri kudai. Asi kare waiti akangoita sowoswedera kuzasi kotoeredza nokuda kupinzwa chombo.
Kurhojana kwenyu kunenge kwava kwemazuva ese kungoti kisi imwe chete, ruoko gwemurume pamberi pamukadzi, wokwiza miniti imwe chete. Mukadzi obvunza unodei nhasi. Murume oti fongora, Mukadzi otomuka ofongora murume opinza. Kuzoti pa maminiti matatu vese votoridza mangwiriri. Mangwana ndizvozvo mangwana ndizvozvo. Unohwa umwe oti kasira ndiri kumukira kubasa
Kana mukasaongorora nyaya yenyu muchaona kuti pamunozosvika makore
manomwe, umwe wenyu anenge afunga kuhura kana kuti atohura kare. Kusiri kuti kumba hakuna chiriko asi kuti mese hamuna hanya nazvo. EXCITEMENT yakatopera kare.
Hapana chinobuda ipapa. Vanhu ava vari kuzvigadzirira guva
remuchato wavo. Murume uyu akasangana
nomukadzi anomusimudzira chiuno anohwa EXCITEMENT iya yakare obva aravira zviri
pamukadzi iyeyo. Mukadzi uyu akangotanga kudembadembera rimwevo koronyera
raanoshanda naro kana kushamwaridzana naro, akakiswa zvine zvazvinoreva, anohwa
mudumbu muya maasihwira murume wake vachiri kunyengana.
Chihure chizhinji chevanhu vaimbodanana chose chinotangira
pazvitiko zvemumba panyaya yekurhojana iyi nokuti vanhu tinoda EXCITEMENT pakurhojana
noumwe munhu. Iti ukafunga murume/mukadzi wako wohwa mudumbu. Kana ukafamba gwendo ukanoita vhiki mbri
uriko paunodzoka kumba ukangoona murume wako chete, unongoda zvokumubata
nokumukwevera kundorhojana unotohwa EXCITEMENT yekare iya. Ndizvo zvinodiwa
mumba mune murume nomukadzi zvisinei kuti magara mese makore mangani.
Chinonakidza kuvata noumwe munhu handi kuti munhu iyeye ane chombo/chitubu
chakasiyana nechewako, asi EXCITEMENT yokuita zvisiri zvekujairirana. Mumba usarega muchijairana kusvika panobhowa.
Ukaona umwe wako asiri kuita hanya nazvo. Bvunza kuti zvaita sei nhasi. Kana ane nyaya terera nyaya yake. Mapedza
muudze kuti unomuda muchitanga rhoji ine zvainoreva kwete kungoti kasira
ndivate.
Zvino mumba munhu ane key yekufambisa muchato zvakanaka munhukadzi. Varume
mungangodawo henyu kupindira nyaya asi chokwadi ndechokuti munhukadzi ndiye
MANAGER wezvomumba. Mai vemba vakahwisisa kuti ndivo vane kii yomuchato musha
unombofamba zvakanaka. Mukadzi akashaya njere hapana chinobuda.
Makore matatu nehafu zvinhu zvinokwanisa kusiyana. Tarisai nguva nemaitire enyu mumba mugare EXCITEMENT iripo.
Vakadzi:
Mukadzi hwisisa zvinodiwa
nomurume wako woziva nguva yokuzviita. Kuudza murume kuti kasira ndoda
kuvata kushaya RESPECT yomuchato wako. Pane zvakawanda zvaunofanira kuhwisisa.
1 Usasiya murume akasvinura iwe uchienda kundovata. Hazviiti. Kwezva murume
uende naye kundovata. Kana aramba muudze akumutse paanouya. Kuti murume azive kuti mukadzi ari kuda chose kuiswa. Chero usingadi musi iwoyo, udza murume kuti wakamirira kuiswa kuti iye aite CONFIDENCE yokufunga kuti mukadzi wake akazvipira kwaari.
2 Hapana chikonzero chaungarambira murume kukurhoja kana iye atomboti ari
kuda. Kana uchigwara iye anozviziva kuti unogwara. Haakunetsi. Kana uri
kumwedzi iye anozviziva, asi akaita zemo wana maitire ekuti abve zemo. Maoko unawo.
Varume vanofarira kubatwa chombo nokuchitambisa. Kuti munorhojana kangani mumba
ndiwe unoziva. Ukaterera unohwa varume vakawandisa vachiti havaguti kumba
nokuti mukadzi haadi. AAH imi zvaita sei. Murume haasi munhu anonetsa kugutsa. Isu tisu tinonetsa uye chokwadi ndechokuti varume vakawandisa havagutsi vakadzi vavo.
3 Usawana nguva yaunotaurira umwe munhu nyaya dzakadzama
dzokumba kwako. Taurira murume wako ahwisise zvinokushaisa mufaro kana zviripo. Asi panyaya yokurhojana, ukadzidzisa murume kuti anonoke kukudiridzira wagona dambudziko rokutanga rinova guru pana ose. Kana musi waakunonokerawo chidetemba utaridze mufaro, womuyeuchidza nezvazvo vhiki yese. Woti Ndiite zvawakaita neSvondho nokuti handizvikangamwi.
5 Terera murume wako. Kana akataura zvisina musoro usafoya asi kuti bvunza mubvunzo unoratidza kuti uri kuda afunge mamwe mafungire. Murume anopiwa manyawi nomukadzi wake. Gara uchizvibvunza kuti chii chinogonekwa nemahure chandisingagoni in mumba? Hure munhu ane zvese zvine mukadzi wemumba asi uchaona varume vachiita muraini kundopiwa siki naro vachitoribhadhara mari. Rinombonaka zvakaita seiko zvatisinganaki isu vokumba? Gara uchibvunza murume kuti chii chausina kumbomuitirawo chaanofunga kuti ungaita. Kana akuudza chiswera uchifunga kuti unonozviita sei.
6 Hwisisa kuti muri vaviri chete vanhu vakuru mumba. Kana mukatsamwisana hapana umwe munhu wekutaurira. Kana murume wako angohwisisa kuti hazvina kukufadza zvaaita, chikasira kutanga kutaudzana naye. Kana uriwe wakanganisira murume kasirazve kuripa nechiuno pakunovata. Varume vakawanda kana akabvumidzwa kurhoja anoona sokuti nyaya yapera. Chipinda ipapo mangwana womuti shamwari takatukana madeko asi ndange ndirini ndiri pasipo. Ndodii kuti ufarewo nokukutadzira kwandakaita? Unoona munhu otonyemwerera. Chikasira nekisi ipapo wotomuudza zvorudo womuti akuite muranfda wake vhiki yese, chero chaada unoita. Uchaonawo kuti paanokanganisa anokumbira regerero uye haafungi kuti uchamunyima zvinhu panyaya yacho.
Varume:
1 Varume ingotangai muchato nokutaurirana kusvika mukadzi ahwisisa zvaunoda.
Rega aite MANAGER wezvomumba iwe basa rako ririko uye uguru rokuriritira mhuri
nokuda mukadzi wako. Asi hwisisa kuti mukadzi munhuwo anoneta. Mabasa emumba
akawanda. Batsira mukadzi wako mabasa. Zvikuru kana achishanda.
3 Kana mukadzi akati hendei tinovata, ndimutse, etc terera
zvaari kutaura. Haasi kutaura zvokuvata hope. "Hendei tinovata" zvinoreva kuti ndiri kuda kuiswa, hendei tinoisana. "Ndimutse kana wouya" zvinoreva kuti usavata hope ndisina kuiswa chero ukawana ndavata. Hazvirevi kuti iye ane zemo, asi kuti ari kuti mava nenguva yakawanda asina kuhwa kuti mukadzi wako. Hwisia nyaya iyi uitevedzere.
4 Kana matanga zvekurhojana taridza rukudzo kumunhu
akubvisira bhurugwa. Tora nguva uchirezva mukadzi wako regawo akurezve. Kana
pane zvaunoda taura. Kana munhu ane zemo haarambi. Garomuudza kuti unoda
zvokuti nezvokuti kana kungomuudza kuti inyanzvi pane izvi neizvo. Kuhi mukadzi handi chitubu chete, pane magaro, dumbu, mazamu, kumeso, muromo, zvidya, zvese zvinodawo kupiwa nguva nomurume wazvo kusvika chitubu chosiririka nokuda kupiwawo nguva. Kukiswa nomurume akakumisira chombo kunofadza nhaimi varume. Tipeiwo kusi refu dzinonaka.
5 Shamwaridzana nemukadzi wako Hapana THREAT ye AUTHORITY .
Ndiye mukadzi uye anozviziva kuti mukadzi unotyei paari. Muviri wake ndiyo MAIN
TOY yako yekutamba nayo. Fungwa dzake ndedzako dzokukutungamirira pamazano omumba kukuratidza kuti uri kuronga zvakanana. Tamba naye. Tamba naye sepwere muchigaroseka. Regawo atambe nechombo chako womuratidza matambire asinganonoki kuchimisa. Mukadzi wako anoita zvese zvaunoda kuitigwa kana achivimba newe kuti chokwadi chero zvodii hauna hanya nevamwe vakadzi.
6 Gara uchiziva kuti mukadzi anofanira kuva ne EXCITEMENT yokumukonzera kuda kugarorhojewa. Usajaira kungoti maitire awada nhasi ndiwo amangwana. Garofunga maitire akasiyanasiyana uye pekuitira pacho. MuBEDROOM ndemekuvata kwete kurhojana. KuRhojana kunonaka masikati, mangwanani, usiku, kwete kungomirira pakunovata. Hwisisa kugumbatirana nomukadzi wako nokumuzevezera zvinofadza muzheve dzake makagumbatirana kudaro. Shamwaridzana nechitubu chake pakuchitarisa, pakuchibatabata, pakuchidetemba, pakuchiitira nyaya, pakuchiongorora nokuchihwisisa, pakuchigera choya iye akati gumbo uko gumbo uko, pakuchipinza chombo nokuudza muridzi kuti zvinokunakira.
7 Hwisisa kuti mukadzi wako munhu ane njere anoda kugaroudzwa zvinhu zvine njere pazviri. Rongai mese zvinhu zvomusha. Pota uchimubvunza kuti PLAN yako pamusha uno iri papi akurondedzere uye azive kuti pane EXPECTATION yokuti agadzire musha. Anobva azivawo kuti mukadzi we LONG TERM. kwete OVERNIGHT.
Tese ngatihwisise kuti:
EXCITEMENT hagusi rudo. chinongoriwo chinhu chinoitisa vanhu kuti vaite zvinhu. Rudo gunobva mufungwa yomunhu kuti akaongorora akaona kuti shuwa upenyu hwake hwinonakiswa nokuda munhu uyu. Rudo iDECISION inoitwa nomunhu. Kana ukaona usisade munhu, ndiwe wafunga zvokusamuda kwete kuti iye pane zvaaita. Iwe ndiwe wafunga kusamuda. Ukangofunga kumuda unomuda futi zvaari izvozvo. Ngatisaudzana nhema panyaya yorudo. Ukasangana nomunhu mubhazi chaimo unohwa achikuudza kuti anokuda. Ari kuti Mufungwa mangu ndakakutarisa kudai ndiri kufunga kuti ndinokwanisa kusarudza kukuda. DECISION kwete EMOTION. kunoziti nguva tapfuura waita INVESTMENT pamunhu ndipo paunoita EMOTION paari kuti akakanganisa kufunga akakuitira zvinangokupedzera nguva, womuudza kuti bodo dzoka hako tirambe tichidanana ndinokuda.
Ngatigarei mumba mune RUDO moitazve EXCITEMENT. Rudo gunoitisa murambe muchienderera mberi, EXCITEMENT ndeyokutsvaka zuva nezuva.
Usajaira kufunga kuti kurhojana itsika inoitwa mumba. Bodo. Kurhojana kunonaka kana pane EXCITEMENT yabva pamafungire enyu muchitamba, muchiitirana zvange zvisingafungigwi kuti muchaita nhasi.
- Pindira murume/mikadzi achigeza wotanga kumubatabata achida kugeza.
- Wongorora murumo wemurume/mukadzi achidya sadza chairo wotanga kufuna muromo wake achiita zvimwe nawo.
- Tora chipimiso upime chombo chomurume wako uchiratidza kukatyamadzwa nacho.
- Gera choya chomurume/mukadzi wako.
- Sveta chombo/bhinzi ugotsanangura kuti zvinoita sei.
- Bvunza mibvunzo pamusoro pepamberi peumwe wako
- Verengai bhuku reBIOLOGY mese muchitaurirana nokubvunzana kusvika mese mahwisisa.
- Nyoreranai pasi kuti umwe noumwe anoda kurhojana kupi uye nguvai
- Potai muchinoitira musango kana mumunda, mugadheni, mugaraji, mukicheni, mubhavhu, mumota, muhotera, mutendhe, etc.
- Kana pachivava kumbira umwe wako akukwenye uye kutarisa kuti panei.
- Kuemerana kunokonzera kutamba mese
- Funga zvamaita muchiri kunyengana. Chii chaikupa EXCITEMENT. Wana zvinokupa nhasi.
- Garotumira murume/mukadzi wako tunhu tusina maturo pafoni uye kuporomisa kumuitira zvimwe zvinhu nokumubvunza zvaanoda.
"Ndiri kukurongera nhasi."
"Chii chawaronga?"
"Mirira ugoona."
"Ndiudzeka ndigadzirirewo"
Nyaya yatotanga.
Mwana:
Kana mukaita mwana hwisisa kuti munomboita nguva attention iri pamwana motadza kupanana nguva yenyu imi. Mwana anodiwa chose asi anokanganisa mamirire akaita zvunhu mumba. Budiranai pachena kana maita mwana. Kumwisa mwana, kuwacha, kushaya hope nomwana, kuhi navarapi mirira 6 weeks, kupora zasi, kubuda mukaka pamazamu aisimwiwa nomurume, etc zvese zvinokonzera kuderedza zemo romukadzi kwekanguva. Murume anenge achiitei ipapo? Tauriranai mohwisisane.
Vasina kuroorana havaiti nguva yakadai. Mahure haana nguva iyi.
Udzai Vamwe!!!!


text:
WASHINGTON—
Vatungamiri venyika vari kutarisirwa kusangana svondo rinouya kuti vazeye nyaya yekuti referendamu yoitwa riinhi sezvo neChina pakawiriranwa pane zvose zvainetsa.
Nyanzvi munyaya dzemitemo pamwe nevane ruzivo nezviri kuitika vanoti referendamu inogona kutwa muna Kurume.
Izvi zvinonzi zvakabuda mumusangano wevatungamiri vanoti VaRobert Mugabe Zanu-PF, VaMorgan Tsvangirai MDC-T, VaWelshman Ncube MDC-N, pamwe naVaArthur Mutambara MDC-M.
Mumwe wemasachigaro eCOPAC vakamirira MDC-T, VaDouglas Mwonzora, vanoti vanotarisira kuti basa rekunyora chikamu chekutanga bumbiro chinopera neMuvhuro.
Mumwe wemasachigaro eCOPAC vakamirira Zanu-PF, VaMunyaradzi Paul Mangwana, vanoti vanotarisira kuti referendamu ichaitwa muna Kurume kana kuti Kubvumbi.
VaAmai Priscilla Misihairambwi Mushonga veMDC-N, vanoti zvimwe zvinhu zvine chekuita nemutemo zvichaendeswa kudare reparamende.
Hurukuro naVaDouglas Mwonzora
Hurukuro naVaMunyaradzi Paul Mangwana
Hurukuro naVaAmai Priscilla Misihairambwe Mushonga


text:
Rwodzi
Rwodzi (Bast fibre) zvinoreva tambo inosvuurwa kubva pagwati rinokwaturwa kubva pamuti inoti munhondo, mupfuti kana musasa. Nokumwe kutaura rwodzi rwunonzi gavi. Rwodzi rwunoshandiswa mabasa akawanda anosanganisira: kusunga huni, kusunga mbariro pakupfirira matenda emba, kuvaka matanga emombe kana huku, kuruka tyava nenhava, nemamwe mabasa anoda kusunganidza zvinhu.
Kusvuura gavi zvinoreva kubvisa gavi kubva pagwati remuti. Gavi rinosvuurwa nokurinamura kubva pagwati ndokuchizo rikakata kubva pagavi racho.
- Gashu (rope made using four strands of bast fibre) itambo yakarukwa nemhande ina dzemakavi.


text:
Ronzamhenyu
Mazwi anoti Chironzo Chezvipenyu kana ronzamhenyu (Biology) riri kushandiswa pano kureva denhe reruzivo rinodzidzisa pamusoro pezvinhu zvinorarama zvinosanganisira: mhuka; muchero; hove; shiri; tupuka zvichingodaro. Zita iri rinonongedza kuti chidzidzo ichi chinotaura pamusoro pezvinhu zvinorarama zvine hupenyu - tichiturikira kuEnglish pari kunzi "study of living things". Munhu anoshanda mubazi iri anonzi chironzamhenyu, pahuwandu vonzi ana chironzamhenyu.
Kupiwa kweZita[chinja | edit source]
Shoko rokuti kudura (to reveal, to mention, to interpret) rinoreva, kutaura kana kutsanangura kunoburitsa pachena zvakavandika kana zviri kurehwa - pano takanangana nekunobuditsa pachena zvose zvinozivikanwa maererano nemusoro wenyaya iri mudariro. Apa ndipo pabva chivakamberi chokuti dura-. Chivakamberi ichi chiri kushandiswa kuturikira chivakashure cheEnglish chinoti -logy chinoreva a speaking, discourse, treatise, doctrine, theory, science".
Shoko rokuti chironzo (law) rinoreva mutemo. Shoko rokuti kuronza (to say, to tell, explain) rinoreva kuudza, kutaura kana kutsanangura. Saka tikati ronzamhenyu zvinoreva kuti chidzidzo ichi chakaita somutemo unotaura, unotiudza pamwe nokutsanangura zvakanangana nezvipenyu. Shoko chairo richapfumbira harisati ranatsa kubuda pachena, parizvino Shoko rokuti ronzamhenyu rinodudzira zvimwechete nokuti duramhenyu.


text:
Mari
Mari (money in English) inzira yekupima nayo hukoshi hwezvinhu zvinotengeseranwa zvinosanganisira, nhumbi, mhuka, mudziyo, basa, hushumiri nezvimwewo zvinotengwa nemuripo wemari. Makaerkare vanhu vaitengeserana vachipanana zvinhu zvacho chaizvo zvinodiwa, sokuti aive nechibage aikwanisa kuripa vamushandira kumunda nechibage chakare.
Nokufamba kwenguva vanhu vakatanga kutenga nemari yaigadzirwa nesimbi kana nezvimwe zvishongo zvaikosheswa panguva iyoyo. apkushanda kwemari, chinhu chinopiwa hukoshi hunoenderana nehuremu uye basa rakashandwa kuti chinhu ichi chivepo. Mutengo unotarwawo zvichienderana nekuti chinhu ichi chinowanikwa kana kushayika zvakadii.
Mamwe Mazita emari ndiwo anoti: mbong'o, shagi, mashereni.
Kubatwa nekurongwa kwemashandisirwo emari kunonzi Muduso - muZimbabwe Tendai Biti ndiye gurukota rinowona nezveMuduso - inonzi Finance kuEnglish.
- Kuripira kana kudusira (pay).
- Rudungo kana rubatso (pledge) apa kureva mari yakavimbiswa kupiwa kubasa riripo pangava paKereke kana pamusha. Vamwe vatauri vanoti pinyoro kureva rudungo - iri izwi rinobva kuchiPortuguese chinoti penhor.
Nhoroondo[chinja | edit source]
- Mhita (bead used as currency) ichi chaiva chuma chaishandiswa semari makare-kare.
- Masunhwa (Deductions made beforehand; Levy) apa kusunha kunoreva kubvisirwa mari pamuhoro webasa iyo mari isati yasvika kumwene wayo.
- Kuita musomorera (pay by installment)
- Kusenengedza kana kudodoredza ( save one by one or little by little).
Tsika[chinja | edit source]
- Ruomera, rutsuta kana utsuta (stinginess) apa kureva munhu anonyima kana asingadi kushandisa mari - uyu munhu anonzi akaomera. Kuomera sechapungu chisingadonhedzi munhenga.
- Kuunzika kana kuunganidza (to accumulate, heap together, gather together).
- Kutsivira (to pay back, compensate, make restitution) apa kureva kudzorera zvemumwe zvakarasika kana kukuvara; kudzorera zvanga zvabiwa.


text:
Zai
Zai (Egg in English) chidemhe chinotakura mwana nechikafu chemwana mumhuka dzinokandira mazai dzinoti: shiri; garwe; rwavhi ndezimwewo.
Pakati pezai rehuku pane mondo, chapfudu kana kuti tsinda (yolk) ine ruvara rwe yellow. Madimbu
- Gekenya kana kuti makekenya (1. Egg-shell. 2. Scale of fish) apa kureva gwande kana gwati rezai. Vamwe vanoti demhe kana kuti deko.
Tsumo[chinja | edit source]
- Regai dzive shiri mazai haana muto. Apa kureva kuti vimwe vinhu vinoda kuregwa zvikure kusvika pazvichatanga kuberekawo, sehuku ichazokandira mazai pakupedzesera igozodyiwa nyama.


text:
Sango
Sango (forest in English) inzvimbo isna misha yakavakwa ine miti nehuswa. Zvakakosha kuchengeta masango tisingapise nokuti miti irimo inogadzira oxygen yatinofema uye unobata mhepo kuti isasvika kumisha nesimba rakanyanya. Miti inochengetedzawo tupuka tunobatsra mbesa dzedu panguva idzo mbesa dzinenge dzotumbuka; tupuka utwu tunobatsira sikarudzi mumbesa dzinorimwa. Tupuka twakafanana nenyuchi tunobatsira kutakura chikono chembesa kuendesa kuchikadzi mumaruva.
Binga isango rine miti yakawanda sezviya zvinoonekwa kumapinga ekuCongo kana ekuBrazil muBinga reAmazon.
Jiri sango remiti yemizhanje.
Chiwunga Sango remiti yeminzwa.
Denhere (thicket) zvinoreva sango rine makwenzi kana miti isina kunyanya kureba.
Dzote (Thick, dark fores) kana gwindingwi kutaura sango rine miti mizhinji yakabatana kunyanya.
Jowa kana majowa (Very thick forest). Mujowa resango munotyisa kufamba kana munhu ari oga: when a person is alone it is frightening to travel through a thick forest.
Gowa magowa (Stretch of uninhabited country) apa kureva nzvimbo yesango isingagare vanhu isina misha.
Mhundwa kana bvokocho (Thick impenetrable growth of grass and other plants).
Nhanga inzvimbo inozivikanwa nevanhu kwavanopota vachiendwa vachiwana mhuka dzesango dzavanovhima, kana kuwana michero yaanotsvaga. KuDomboshava kune ruwa runonzi Runhanga.